Bizkaiko Hitza | Kultura Archives - Page 26 of 38 - Bizkaiko Hitza\nSoundek bustitako itzulera »\nmaiatzak 26 | Albisteak, Asteburuko proposamena, Bizkaia, Kultura |\t529\nMugimendu berritzailea izan zen, eraldatzailea, 80ko hamarkada hasieran estilo berriak aurkitzeko bidean murgildu eta musika bizitzeko modu oso batekin uztartu zuena: Getxo Sound mugimendua izan zen. Pop-rock alternatiboa e…\nArtearen zurrunbiloa kalean »\nmaiatzak 19 | Albisteak, Asteburuko proposamena, Bizkaia, Kultura |\t506\nAdinez nagusi bihurtu da; heldua, erabat. Eta inoiz baino indartsuago iritsi da. Leioako XVIII. Umore Azoka erreferente bihurtu da bertako zein nazioarteko artisten artean. Horren adierazle, 50 konpainia izango dira azokan, atzo ha…\nmaiatzak 19 | Albisteak, gaiak, Gizartea, Kultura |\t1203\nKaleko artea, bazter guztietara »\nmaiatzak 12 | Albisteak, Asteburuko proposamena, Bizkaia, Kultura |\t623\nErdigunetik atera, eta auzoetara ere kultura eskaintza eramatea. Hitz bitan, hori litzateke Udaberrian Eszena Kalera zirkuituaren izaera eta asmoa. Orain arte, Bilboko auzoetara urtero eramaten zituzten kale arteetako ikuskizunak, baina aurten lehen aldiz zirkuitu gisa diseinatu dituzte maiatz eta ekainean eskainiko dituzten ikuskizun guztiak. Eta, halako zirkuitu bat antolatzen hasita, Euskal Herriko kale arteen zirkuiturik handiena antolatu dutela azaldu du Bilboko Udalak. Denetara, hemezortzi euskal talderen 50 emanaldi programatu dituzte Udaberrian Eszena Kalera zirkuituaren barruan. Zirku, clown, magia eta antzerki formatuan eskainiko dituzte horiek guztiak.\nBilbo erdigunetik kanpora eraman dute zirkuitua, eta hori izan daiteke haren bereizgarri nagusietako bat. Izan ere, behin ikuskizun bat antolatzen hasita, horiek nekez iristen dira Olabeaga, Abusu, Masustegi, Peñaskal, Bolueta, Uretamendi, Elorrieta, San Inazio, Irala, Ibarrekolanda edo Atxuriko auzoetara. Bada, kasu honetan hori lortu nahi izan da, ikuskizunak auzo denetara zabaltzea. “Programazioa deszentralizatu nahi izan dugu horrela, auzoetako herritarrek etxetik gertu ere halako ekintzez gozatzeko aukera eduki dezaten”, azaldu du Pedro Ormazabal Bilboko Udaleko kultura programatzaileak. Zirkuitu hau, gainera, Bilboko Kalealdia jaialdiaren aurrekari gisa ere uler daiteke, Udaberriak Eszena Kalera amaitu eta berehala izango baita kaleko arteen jaialdia ere.\nAuzoz auzoko eskaintza hori programatzeko garaian, gainera, bertako jaiekin edo beste ekitaldi batzuekin bat egin zezaten saiatu direla azaldu du Ormazabalek. “Ezer ez dagoen une batean zirku edo bestelako ikuskizun bat antolatu beharrean, kalean giroa dagoen garai batean programatzen saiatu gara”. Hori dela eta, orain arte antolatu izan dituzten emanaldiek erantzun ona izan dutela azpimarratu du kultura programatzaileak. “Herritarrentzat positiboa da, jaietako egitaraua askotarikoagoa bihurtzen delako, eta baita konpainientzat ere, beti egongo delako halakoetan jende gehiago”. Horregatik guztiagatik, aurten ere harrera beroa izatea aurreikusten du.\nUdaberrian Eszena Kalera zirkuitua maiatzaren 1ean abiatu zen, eta ekainaren amaierara arte iraungo du. Ormazabalek ontzat eman du orain arte egindako emanaldien erantzuna.\nPrograma deszentralizatu bat ez ezik, programa demokratiko bat ere diseinatu dutela azaldu du kultura programatzaileak. Izan ere, halako ikuskizunetara joaten den jendea denetarikoa izaten dela dio: gazte eta heldu, eta era guztietako pertsonak. “Kalean denen eskura egoteak hori ekartzen du: arte mota hori denen eskura geratzen dela”. Halako ikuskizunak ikustera ohituta ez dauden pertsonengana iristeko ere baliagarriak dira, “eta, horrek antzoki batera sartzeko ateak irekitzen ez baditu ere, ikuskizun horiek denengana iristeko” balio dutela adierazi du. Gainera, ikusleak ikuskizunaren parte bihurtzeko aukera izaten dute kasu askotan, eta hori beti aberasgarria dela dio.\nAkaso horregatik, zenbait sektorek askotan gutxietsi izan dute kaleko artea. “Bigarren mailako gisa hartu izan da, baina, egia esan, goi mailako ikuskizunak izaten dira”, Ormazabalek azpimarratu duenez. Gero eta gehiago, gainera. Izan ere, genero gehiago lantzen dituzte kaleko arteetan, zirku garaikidea izan, dramaturgia izan. “Gaur egun, denetarik egiten da: ez da malabarismoetara soilik mugatzen”. Horrek guztiak berarekin ekarri du kaleko arteek gero eta onarpen zabalagoa edukitzea. “Duela zenbait urte, ez zen ohikoa herriko jaietan kaleko arteetako ikuskizun bat kontratatzea, baina gaur egun gero eta arruntagoa da”.\nKaleko arteen alde positiboak nabarmendu ditu Ormazabalek. Izan ere, esan du gisa horietako ikuskizunak baliagarriak direla kalearen eta inguruko plazen inguruan herritarrek duten pertzepzioa aldatzeko. “Beti modu berean ikusten den plaza batean kaleko ikuskizun bat ikusiz gero, ordutik aurrera inguru horrekin duzun pertzepzioa aldatu egiten da”. Horregatik bakarrik baldin bada ere, emanaldi horiek Bilboko auzoetara eramatea positiboa dela adierazi du.\nBi emanaldi asteburuan\nMaiatza hastearekin batera abiatu zen Udaberrian Eszena Kalera zirkuitua, eta asteburu honetan bi emanaldi izango dira. Gaur bertan, Santutxuko Karmelo plazan, Trapu Zaharrak konpainiaren Etsita! ikuskizuna eskainiko dute, 18:00etan. Txurdinaga auzoko Grupo Garaizar-en, bestalde, Cia Trotamundos taldearen Historia de un baúl emanaldia izango da bihar, ordu berean. Datorren asteburuari begira, berriz, hainbat emanaldi izango dira auzo ezberdinetan. Orduan izango da, aldi berean, Leioako Umore Azoka jaialdia. Ormazabalek, ordea, ez du uste horrek eraginik izango duenik. “Auzoan zerbait prestatzen baldin bada, ez dut uste jendea bertatik mugituko denik; beraz, ez zait iruditzen eragin handirik izango duenik”. Deszentralizazio hori eskertzen baitute auzoetako biztanleek.\nBotilak gordetzen zuen sekretua »\nmaiatzak 12 | Albisteak, Bizkaia, Gizartea, Kultura |\t562\nSustraien inguruko jakin- minak Bilbora ekarri zuen Andrew Gangoiti Robinson artista australiarra, eta, 2004an, bekadun aritu zen Bilbo Arten. Horrela hasi zuen bere arbasoen historiari buruzko ikerketa eta artea uztartzeko proiektua. Beragatik izena jaso zuen Andres Gangoiti Cuesta osabari gertatutakoa argitzeko premia zuen, eta buru-belarri sartu zen orain argia ikusi duen proiektuan. Eretza-Mendi itsasontzian langile zuen osaba; ikatz botatzailea. Itsasoan lanean ari zela atxilotu zuten, tripulazio osoarekin, 19 urte zituela. 1937a zen. Lau urte geroago, kartzelan hil zen. Urteetan osabari buruzko arrastoei jarraitzen aritu ondoren, 2007an aurkitu zituzten haren gorpuzkiak, baita hari gertatutakoaren oinarrizko informazioa ere.\nBotila batek gordetzen zuen sekretua. Gorpuzki bihurtutakoaren izen abizenak, jatorria eta heriotzaren zergatia, besteak beste; tuberkulosiak jota hil zen. Ezkaba mendiaren magalean Aranzadik aurkitutako hilerrian topatu zuten Gangoitiren gorpua, beste 130 bat gorpurekin. Botilen hilerrian. Iruñeko San Kristobal espetxeko erietxeko kapilau batek botila bana jarri zien hildako presoei hankartean, horietako bakoitzaren datuekin. “Donostian egindako gerra kontseiluan 30 urtera zigortua, matxinadarekin bat egin izanaren delituagatik”, jasotzen du Gangoitiren botila barruko idatziak.\nPapera usteldu gabe zuen botila bakarra zen australiarraren osabarena. Gainontzekoek kortxozko tapoia zuten. Denboraren joanak janak zituen kortxoak, eta baita barruko paperak ere. Gangoitiren botila zen metalezko tapoia zuen bakarra eta, ondorioz, gorpuzkien nondik norakoak fidel gorde zituen bakarra.\nIdazki haren kopia beste ehunka dokumenturekin ikus daiteke Bilboko Itsas Museoan, Andrew Gangoitiren The Last Voyage (Azken bidaia) erakusketan. Collage eran aurkeztu ditu, obra handi batean, osabaren ingurukoak. Parez pare duen beste collage erraldoian, Eretza-Mendi ontziari buruzkoak jasotzen dira.\nFrankistek atxikitako tripulazio haren zeregina ere erakusten dute dokumentuek: ontzia Argentinako La Platan laborez bete eta elikagaiak Bilbora eramatea zuen eginbehartzat. Faxistek Bizkaia bonbardatu eta hilabetera Euzkadiko Gobernuak emandako mandatua zen.\nItsasontzia ez zen helmugara heldu, eta marinelen patua ezkutuan egon zen, luzaro. Hori argitara emateko eta halakoak Euskal Herriko “familia arruntei, familia askori” gertatu zitzaizkiela ohartarazteko egin du artista australiarrak lan historiko-artistikoa.\nIkuskizuna hastear dago »\nmaiatzak 05 | Albisteak, Asteburuko proposamena, Bizkaia, Kultura |\t467\nAdin txikikoak zein helduak eta adinekoak, eskutik helduta; lurrean eserita edo zutik; adi-adi begira. Txundituta. Barreari ezin eutsi. Hainbat belaunaldi elkartzeko gaitasuna duten ikuskizunak dakartza, aurten ere, Arrigorriagako …\nOdol berriaren taupada »\napirilak 28 | Albisteak, Bizkaia, Kultura |\t1146\nMusika jaialdi gehienetan, antolatzaileak saiatzen dira entzule kopuru handia erakartzen duten musikariak programatzen. Ez da harritzekoa; denek nahi dute arrakasta, eta, antza denez, talde entzutetsu, ezagun eta ibilbide luzekoekin baino ez da bermatzen arrakasta hori. Badirudi musika jaialdiek, jaialdi handiek behintzat, ez dutela balio zaleei harribitxi ezkutuak ezagutarazteko edo talde hasiberriei ikusle askoren aurrean aritzeko aukera emateko.\nOso bestelakoa da gaur hasi eta igandea bitarterako Bermeon antolatu duten New Blood Weekend jaialdiaren filosofia. Izenak iradokitzen duen moduan, odol berria eskaini nahi dute: musikari gazteak, talde hasiberriak, proposamen interesgarriak baina ez oso ezagunak. Betiere, punk, afterpunk eta hardcore generoen inguruan.\nTalde antolatzaileko kide Alex Lertxundik azaldu duenez, zerbait “xumea” egin nahi izan dute, ohiko jaialdietako masifikazio eta handinahikeriatik urrun: “Azken finean, betikoa baino ez dugu egin; hots, talde batzuk batu eta kontzertuak antolatu. Baina lortu nahi izan dugu talde guztiek ezaugarri hori edukitzea, denak talde berriak eta gazteak izatea, alegia. Interesgarriagoa iruditzen zitzaigun”.\nNew Blood Weekend antolatu dutenetako batzuk ibiliak dira Mareak jaialdiaren antolaketan ere, eta, Lertxundik dioenez, jaialdi biek badute antzeko filosofia: “Gauza txikiagoak, errazagoak eta politagoak egitea, gozatzeko aukera ematen dizutenak”, haren hitzetan.\nFilosofian bai, baina edukietan arras desberdinak dira jaialdi biak: Mareak jaialdiak “tradizioa eta abangoardia” uztartzea du helburu, eta arte eta kultur adierazpen ugariri egiten die leku. New Blood Weekend-ek, berriz, ondo zehazturik du bere esparrua: “Gutako batzuei beti gustatu zaigu punka eta hardcorea, eta bagenuen gogoa musika mota horren inguruan zerbait egiteko”.\nBeste arrazoi bat ere badago jaialdian talde gazte eta hasiberriak lehenesteko: “Askotan esaten da kontzertuetan ez dagoela gazterik. Nik uste dut gazteak erakarri nahi baditugu talde gazteekin lan egin behar dela. Gazteei ez zaizkie erraztasunak ematen musika mota hauetara hurbil daitezen”.\nLertxundik nabarmendu du programatutako talde guztiak direla interesgarriak; edozelan ere, argi dago Euskal Herritik kanpoko taldeek erakarriko dutela bereziki zaleen arreta, beharbada luze joko duelako talde horiek Euskal Herrian berriro ikusi ahal izateak.\nGaur, PMS 84 taldea arituko da. Portlandetik datoz (AEB), eta 2014ko udaberrian sortu zuten taldea, urtebete geroago haren osaera aldatu zuten arren. Maketa eta EP batzuk kaleratu ostean, hilabete honetan argitaratu dute iraupen luzeko euren lehen lana, zortzi abestiko LP bat.\nBihar, berriz, Arms Race taldearen txanda izango da. Londreskoak dira, eta haiek ere single pare bat eta berriki plazaratutako iraupen luzeko lan bat argitaratu dituzte, New Wave of British Hardcore izenekoa.\nParadoxikoki, PMS 84 talde estatubatuarrak oso soinu ingelesa du —Lertxundik “Blitz eta Poison Idearen arteko nahasketa” gisa definitu ditu—, eta haien abestietan Partisans eta antzeko talde ingelesen eraginak nabari daitezke. Arms Race ingelesek, aldiz, AEB-etako hardcorea dute eragin nagusitzat, eta Negative Approach, SS Decontrol eta antzeko taldeak ekar ditzakete akordura.\nIgandean arituko da Euskal Herritik kanpokoa den beste taldea: Nadie, munduko hainbat lekutatik datozen baina Bartzelonan bizi diren hiru neska eta mutil bat, postpunk azkarra egiten dutenak.\nGainerako taldeak Euskal Herrikoak dira, eta berton ere proposamen berri eta interesgarriak badaudela frogatzen dute. Haietako batzuk Bilboko Izar Beltz gune okupatuaren inguruan —duela gutxi, hustu egin dute— sortutako eszena berritzailean koka daitezke: azken bolada honetan, zale guztiak txunditzen ari den Die Wagen laukote gaztea, Karpatos taldearen hardcore-afterpunk ilun eta itogarria eta Serpiente, afterpunk minimalista egiten duten hiru emakume. Beste bi taldeak, Puro Odio eta Revertt, Bermeokoak dira.\n“Nik behintzat gogoko ditut aniztasuna zaintzen duten jaialdiak”, esan du Lertxundik, “eta hau oso eszena jakin batzuetan zentratuta dagoen arren, uste dut askotariko talde eta estiloak daudela”.\nBermeoko Kapillan kontzertuak antolatu ohi dituen Nuntxaku kultur elkartea eta Beleza Malandra ateneoa daude ekinbide honen atzean, eta, Lertxundik azaldu duenaren arabera, asmoa da datorren urtean ere jaialdia antolatzea eta ideiak denboran irautea. “Nik uste dut udaberrian punk, hardcore eta horrelako doinuetan oinarritutako jaialdi bat egitea eta udazkenean Mareak-en moduko jaialdi intimistago bat antolatzea urteroko kultur eskaintza polita izango litzatekeela Bermeorako”, erantsi du.\nNew Blood Weekend jaialdia Bermeon bide komertzialetatik kanpoko musikaren eskaintza zabalaren beste adibide bat da, eta eskaintza horren osagarri izan daiteke. Kapillan, Beleza Malandran eta Kafe Antzokian kontzertu ugari antolatu ohi dituzte, eta maiatzean ere egitaraua bete-beterik dator. “Ez gara asko, baina argi dugu emanaldiak guk geuk antolatzen ez baditugu inor ez dela hona etorriko kontzertuak guri antolatzera”, azaldu du Lertxundik. “Helburua ez da soilki kultur ekarpena egitea. Ondo pasatzen dugu, eta gogoko taldeak ekartzen ditugu”.\nRegueifa eta bertsoa uztartuko dituzte Arratian, bigarren urtez »\napirilak 28 | Albisteak, Bizkaia, Kultura |\t713\nEuskal Herrian bezala, Galizian ere aritzen dira bertsotan, nahiz eta hemen baino gutxiago aritu. Bertako ahozko inprobisazioari regueifa deritzo, eta iaz, lehen aldiz, topaketa batzuk antolatu zituzten Euskal Herriko eta Galiziako ikasleen artean, bertsolaritza oinarri hartuta. Ikasle euskaldunen eta galegoen arteko kultura eta esperientzia trukea egin zuten 2016an; bertsolaritza eta regueifa landu zituzten bertan. Iaz bezala, bi fase izango ditu topaketak aurten ere: lehena gaur hasiko da, Galiziako 55 ikasle eta bi irakasle Arratiara helduko baitira, eta igandera arte hainbat ekintza egingo dituzte Arratia BHIko ikasleekin batera. Maiatzaren 11tik 14ra, berriz, Arratiako ikasleak joango dira Galiziara.\nGaur bertan harrera egingo diete Galiziako ikasleei Arratiako ikastetxean. Arratsaldean, herrian zehar ibiliko dira; Galiziako ikasleek regueifan egingo dute, eta euskaldunek, bertsotan. “Oilar lehia deritzoguna egingo dugu horrela; batzuek galegoz, eta besteek euskaraz”, argitu du Iñaki Iturriotz bertsolaritza irakasleak. Nork irabazten duen “txalometro” bidez erabakiko dute iluntzean, gaztetxeko finalean.\nHaren arabera, “mugarri” bat sortu da Regueibertso topaketetan. “Jendeak jardueretara etorri nahi du, parte hartu, lagundu… Ikasleen gurasoen inplikazioa ere oso handia izaten ari da, baita Bizkaiko Bertsozale Elkartearena ere”, nabarmendu du. Gainera, aipatu du gazteak ere oso “motibatuta” daudela, eta “jabetzen” ari direla zer-nolako garrantzia duen gizartean hizkuntzaren erabilerak, euskarari zein galizierari dagokienez. “Hemendik 700 kilometrora ere beste hizkuntza batean bertsotan egiten dutela ikusarazi nahi diegu gazteei”.\nRegueifa “batez ere” festetan sortzen zen bertso bat da, geroago tabernetara eta umore giroetara igaro zena. Orain, gazteentzako berreskuratzen saiatzen ari dira Galiziako Sechu Sende eta Manuel Maseda irakasleak, eta klaseetan ikasteko aukera ematen diete. Apurka-apurka, herrietara ere zabaltzen ari dira. “Horrekin batera, balio berriak txertatzen saiatzen dira irakasleok: berdintasuna eta errespetua. Alegia, tradizioarekin jarrai daitekeela, baina gaur egunera ekarriz”.\nOndarroa eta Zeanuri\nBihar ere egun osoko plana izango dute ikasleek. Zeanurira joango dira; Dantzari Eguna ospatuko dute han, eta bazkalostean bertso eta regueifan arituko dira. Igandean Bizkaiko beste herri bat bisitatuko dute bi taldeek: Ondarroa. “Itsasoari esker, herri horrek lotura handia dauka Galiziako hainbat herrirekin, eta galiziar askoren bizileku da”, arrazoitu du Iturriotzek. Bisita gidatu baten ostean, kale ikuskizun bat inprobisatuko dute, eta trikitia eta gaita joko dituzte, bi kulturen uztarketa gisa.\nMaiatzaren 11n joango dira ikasle euskaldunak Galiziara, 14ra arte. Aurten lehen aldiz, Galizia osoko 1.000 ikasle inguru batuko dira Auditorio de Galician, “makroregueifabertso” ekitaldi batean. Bertsoak “bidea” izan daitezke gazteak kulturan barneratzeko, Iturriotzen ustez. “Ikasleei erakutsi nahi diegu gaztelania ez dela beharrezkoa euskaldun batek eta galiziar batek elkar uler dezaten: inprobisazioak egin ahal du lan hori”.\nKarrantzaren zertzeladak, munduan barrena »\napirilak 28 | Albisteak, Asteburuko proposamena, Bizkaia, Kultura |\t534\nPaper zuriaren aurrean paratu. Begirada altxatu, eta paisaiak, herri baten ohiturek zein arkitekturak erakutsi eta iradokitzen dutena interpretatu. Arnasa hartu, gozatu. Errotuladoreari, boligrafoari edo denetariko lumei heldu, eta…\nBerritzeko gogotsu »\napirilak 21 | Albisteak, Bizkaia, Kultura |\t425\nHogei urte bete dira Bilbon Mesedeetako eliza gazteen eta rockaren topaleku bilakatu zenetik. 1997an eratu zuten Bilborock. Bilbo Zaharra suspertzeko bultzada eman zuen lokalak. Estilo barrokoko eraikin zahar hark kolorea eraman zu…


Egurrezko zutoinez hesitutako bide bat elizaraino heltzen da. Eliza erromanikoa da eta XII. mendearen bukaerakoa da. Erdi Aroko herrixka zahar baten hondarren artean dago; gaur egun guztiz hondatuta dago alderdi osoa. Elizaren fabrika harlanduzkoa da, eta, bertatik, kanpai-horma garai bat gailentzen da; bi isurialdeko teilatua du, harlauzazkoa. Alde batean, herrixkako murruen hondar batzuk ikusten dira.\nhitzak: Rada Murillo el Cuende Navarra herrixka Erdi Aroko herri huts San Nicolas Eliza eliza San Nicolas erromaniko XII harri harlanduzko lan teilatu kanpai-horma horma aztarna bide zutoin egur teilatu isurialde lauza urdin


Wikiloc | Almanzor Gredoseko plataformatik 2018-10-08 Trail\nAlmanzor Gredoseko plataformatik 2018-10-08\nViewed 507 times, downloaded 33 times\nGredosera egindako osteraren aurreneko txangoa aurkeztuko dizuet sarrera honetan. Gredoseko mendilerroa, Iberiar Penintsula Erdialdeko mendizerraren eremu granitikoa da. Duero eta Tajo ibaiak bereizten dituen mendilerroa. Bertan hispaniar ahuntzaren bizitokia aurkituko dugu. Sistema Zentraleko altuerarik garaiena bertan aurkitzen da, Almanzor tontorra, eta aldi berean paisai glaziarreko arrasto nagusienak ere.\nBERTAN Gaztela Leoneko Juntaren informazio ofizila ikusgai duzue. Bertze HONETAN Gredoseko Parke Naturalaren ingurukoak.\nGredoseko Plataforman abia izanda eta Almanzorreraino eta itzulera, 19 kilometro baino gehiagoko ibilbidea da. Igotako metroak ikusita, 1300etik gora eta Tontorrera iristeko azken zatian dauden pausu batzuk kontutan izanda eta erabilitako denboragatik, esperientzia urria dutenentzako ez da txango gomendagarriegia.\nGoizean goiz hasiko naiz ibiltzen, eguneko aurreneko argiak paisaia kolorez aldatu aurretik ere. Gredoseko Plataformara iristeko Hoyos del Espinotik 12 kilometrotako errepidea bete behar dugu. Aparkaleku handia dago bertan, baina Gredosen ospea kontutan izanda, asteburuetan eta udan betetzeko joera du. Gaurkoan aldiz urrian egonda eta astelehena izanik, ez dut arazorik izango autokarabana beharago uzteko.\nGredosera natorren aurreneko aldia izanik, ez ditut azpiegiturak menperatzen eta bada ez bada ura nahikoa eta arropa motxilan sarturik abiatuko naiz.\nAparkalekuaren goiko aldean etxola batzuk dira eta informazio oholak ere.\nPaisai hau arotza dugunentzako harridura edo gutxienez deigarria suertatuko zaigun aurreneko gauza, bidea bera izango da. Gutxitan ikusi egiten dira halako bide landuak. Erdiaroko bide bat bailitzan, granitozko harriz osaturiko bidea dugu, eta luze izango da gainera Laguna Grandera iristen bai da.\nAurreneko aldapak Garganta de Prado Puertoko errekatxoaren aldamenetik egingo ditugu, baina harantxoa zabaltzen hasten denean eskuinetik laburbidetxo bat hartuko dugu.\nGorago berriz ere bide zaharra zeharkatuko dugu eta zuzen jarraitu. Eskuinetik aldiz Reguero Llano aterpera gerturatzerik dugu.\nAldapa apur bat gehiago eta altuera irabaziz ikuspegi ederra izango dugu Morezon mendirantz.\nMorezon mendian eguneko eguzki aurren izpiak.\nGarganta de las Pozas aldera jaitsi eta errekatxo hau gainditzeko portlandezko zubi bat topatuko dugu.\nGarganta de las Pozasen higadura glaziarraren aztarnak ikusgai dira.\nPiedras del Beso mendiak eguzkia ateratzen den momentuan.\nErrekatxoa gainditu eta berriz ere igoerari aurre egin behar zaio. Bidea erosoa eta granitozko harriz osaturik dugu oraindik ere.\nEta ura egon daitekeen tokietan arras ongi prestatua dute, halako oholekin errate baterako. Hala ere goizeko ordu hauetan inoiz baino arriskutsuago daude, udazkeneko aurreneko izotzak eman bai dira eta arras irristakor daude eta.\nBidea jarraituz Barreronez mendatea baina apur bat lehenago iturri bat aurkituko dugu. Ura tratarurik ez egon arren edangarria da, eta leku aproposa atsedenalditxo bat hartzeko.\nHandik mendatera tarte txikia dugu. Baina honera iristean Gredoseko Zirkoaren inguruko aurreneko ikuspegiak gure aurrean izango ditugu.\nEgunsentiko argiak mendi eta tontorren profilak hanpatzen dituzte.\nGranitoak ohituta ez gauden profil bereziak erakusten ditu.\nBideak beherako norantza hartuko du hemendik aurrera.\nSegituan behatoki batetara iritsiko naiz. Bertan informazio ohola dago non elurrez beteriko paisai baten gainean mendi ezberdinen izenak irakurtzeko beta dut.\nGredoseko mendirik garaiena eta ondorioz Sistema Zentraleko tontorra.\nAterpe nagusia. 65 pertsonerako ohatzekin.\nBarreronez mendatea. Bidea zuzen jarraitzen du baina bertan ere eskuinetik Morezón mendira igotzerik dago.\nBEHATOKI Gredos Zirkoa\nBehatoki ederra zirkoaren handitasuna ikusi ahal izateko.\nElola aterpera iristeko errekatxoa zeharkatzeko dagoen zurezko zubia.\nEskuinera jo beharko dugu puntu honetan. Bide zaharraren laburbidea da.\nZuzen igotzen jarraitu.\nJaitsieran puntu honetan zuzen jarraituko dut belardietatik aterpera jaisteko.\nMendatera iritsi aurretik topatuko dugun iturria.\nBidean topatuko dugun bigarren eta azken iturria.\nJatorri glaziarreko uharka. Laguna Grande inguratu beharko dugu.\nBidearen hasiera, aparkalekua bukatzen den tokian dago. Udan omen taberna bat ere dago irekita bertan.\nPlataforma Gredos hasiera\nAparkalekuaren beheko aldea. Bertan utziko dut ibilgailua ibilbidea hasteko.\nKorridore ederra dago Portillo Cranpón-era iristeko. Azken zatia oso malkartsua da.\nZUBI Las Pozas\nLas Pozas errekatxoa zeharkatzeko porlanezko zubia.


Migratu ezaugarriak Geografiatik Bentley Map-era - Geofumadas-era\nMaiatza, 2009 Geospatial - GIS, Microstation-Bentley, My egeomates\nDuela denbora pixka bat geunden Microstation Geographics-era jauzi egiteko zer esan nahi duen Bentley mapanola hitz egin dugu biak lanean eskemak eta Bentley Map-en zenbait abantaila garrantzitsu. Jadanik mezu batean nola posible den hitz egin nuen Egitura migratzen dute Proiektuan, kasu honetan xehetasun geofisikoei Xfm eginbide klaseei buruzko mapak migratzeko nola egin nahi den jakin nahi dut.\nGeografikaren legediak eraikitako proiektu-egitura Bentley Mapetik inportatu ahal izan arren, ez du esan nahi objektuek proiektu berrian aitortzen dituzten atributuak esleitu behar zaizkiela.\nGeografia nola landu zen\nGeographics estiloan MSLINK bidez egindako objektuek datu basearekiko lotura zuten, hori zen objektu guztia, OLE motako esteka. MSLINK honek dgn fitxategiko objektu grafikoa MAPS taulako MAPNAME bidez eta MSCATALOG bidez lotzen zituen datuak nondik eskuratu identifikatzeko. Entitynum. Gainera, Intergraph bateragarriak ziren proiektuetarako mahai bikoitzak zeuden normalean aurretik UG bat egiten zutenak.\nGainera, objektuak EZAUGARRIA zuen, nahiz eta hau dinamikoa ez izan, esleitzerakoan atributu horretarako definitutako propietateak eskuratu zituen (komandoak barne) eta CATEGORY taularekin lotu zen. Objektu batek atributu bat baino gehiago izan zezakeen eta lehentasuna behin betiko estiloak esleitzen zuena zen, EZAUGARRIA eta oinarriarekin lotutako beste objektu batzuk MSCATALOG taularekin lotzen zirela eta horiei esleitu zitzaien entitynum dena zilborra zen.\nOndoren, fitxategia index.dgn (MAPID), Geografikekin loturiko taulak, gutxienez, bi eremu izan zituen: MSLINK (entitate entitate bakarra mapan), beti ere gako nagusia eta MAPID (beti ere) mapan gordetakoan, maparen katalogoan bakarra da) MAPS mahaiaren atzerriko giltza da.\nBeraz, datuak elkarreragiteko modu bakarra oinarriari konektatua zegoen eta berarekin egindako eragiketak egin ziren piztia hala nola, objektuari buruzko informazioa zuten taulak eguneratzea, hala nola, eremua, perimetroa eta koordenatuak, Argitaletxeak nola erakutsi jakin zezan. Erauz dezakezu labels objektuak objektu bezala erortzen dira konektatutako objektuaren esteka berarekin.\nSinplea dirudi, baina MGE-tik ulertzeko mundu bat kostatzen zitzaidan, eta gauza mingarria da kea guztia ez duela Bentley Map-ekin proiektu handirik egiten.\nNola Bentley Map funtzionatzen du\nBentley Map proiektu batek kategoria, atributua, mapa, objektuaren logika bera mantentzen du; baina kasu honetan, OLE datuen esteka XML formatuan aldaketa prozesuaren ordez.\nKasu honetan, mapako objektuak datuak gordeta (dgn berean) izan ditzake, hau da, xml edo Bentley wfm-k deitzen duen moduan ulertzen da. Orduan, objektuek atributu bakarra izan dezaketela eta arau topologikoen bidez espazialki lotu daitezkeela ere aldatzen da; Aurretik, sagarrondoaren muga lerro bera eta jabetzaren muga ere izan zitekeen, orain objektu bereiziak izan behar dute baina elkarte topologikoa dutenak, bata bestea aldatzean bestea ere hala izan dadin.\nBeraz, datuekin elkarreragitea klik bakarrera dago, proiektuarekin konektatuta zauden edo ez, datuak xfm gisa utzitako guztia irakur dezakezu. Eta gero labels eta propietateak atributzen ditu, Geospatial Administrator-etik aldaketak eginez. Aurretik, aldaketak egitea dinamikoa zen ikuspegian Publisher bidez, baina objektuek atributua kendu eta berriro esleitu behar zuten.\nGainera, Bentley Map-ek datu-inprimakiak, prozesu sekuentzialak, lotutako komandoak (metodoak / eragiketak / domeinuak / irizpideak / txostenak) eta datuen eraikuntza errazten duten bestelako piruetak sortzeko aukerak eskaintzen ditu.\nZerbait ez da asko aldatu, eta ESRIk esaten duen moduan, keak berdeak bereganatzen ditu, txertatzeko eta digeritzeko.\nOrain, proiektuaren egitura migratzea posiblea da eta, ondoren, funtzionalitateak gehitu Geospatial Administratoraren bidez, eta horrek esan nahi du datuak elikatzeko jarraipena egiteko prest dagoela, baina dilemak hau da:\nGeografikekin egindako mapak?\nBentley-k ez du objektuak Legacy proiektura xfm bihurtzeko aukera ematen duen artifact ... zer moduko aurre!\nProposamena egingo proposatzen da zer bideragarria Txileko lagun batekin berriketan egon ondoren ikusi nuen kontaktatu me hainbat emailak ondoren zaharkitu baina funtzionala Geofumada lortu dute.\nUrratsera 1. Fitxategiak forma esportatzen\nGeografikoki irekitako proiektu batetik, fitxategiak forma atributuak esportatzeko aukera hautatzen da (file / export / SHP). Horretarako bakoitzarentzat egin behar da Ezaugarri mapan existitzen.\nObjektuak erdipurdiko / muga denean apur bat borrokatu beharko lirateke, beharrezkoa izango bailitzateke formak pasatzea loturaren bidez transferitzeko.\nMapinfo ere egin daiteke esportazioa, nahiago izanez gero.\nUrratsera 2. Bentley Mapetik inportatuz\nOrain, Bentley Map Project-era, inportazio aukera aukeratu dugu (Fitxategia / inportazioa / GIS Datu motak), hau leihoarekin elkarreragingarritasun, egin klik eskuineko botoiaz inportazioak eta aukeratu inportazio berria.\nImoport1-en saguaren eskuineko botoiarekin fitxategi bat edo direktorio oso bat hautatzen duzu. Inportatzea posible da forma fitxategiakedo Mapinfo fitxategiak mota mif eta fitxa.\nNoiz jolasten Ezaugarri klasea ikus dezakegu maila, kolorea, gardentasuna eta bestelako propietateak hautatzea.\nEsleitu Ezaugarri interesatzen zaiguna geruza (maila) esleitzeko nahikoa da.\nMemin esan zuen Mexikoko poliziar zaharrekin:\nHorretarako egin beharko zenuke bakoitzaren ezaugarri bakoitzeko mapa bakoitzean proiektu bakoitzeko kategoria bakoitzeko.\nHorretarako, gorde dezakezu inportatu, beraz, fitxategiz fitxategi edo direktorioz soilik deitzen zaio. Egia da datuak eraldatzeko lan handia dagoela, batez ere fitxategi bereizietan badaude. Ez luke minik egingo. Vba lan egin .NET-en aut\nSaltatu prozesua zeregin horri oinez aurre egin beharrean, eta horrek suizidio bat baino gehiago sor ditzake egunean. Arazo nagusia zera da: jauzia emateko Bentley Map eta Geographics-en tripak ulertzeko aholkularitza espezializatu (eta oso ketua) baten menpe jarraitzen dugula, posible da, baina aplikazioak ez lirateke hain astralak izan behar (onar dezagun, biak dira) erabiltzaile arruntentzat.\nNahiz eta mingarriagoak izan, jatorrizko dgn-ek informazio gordina gordetzen zuen historian... fitxategi berriak ez du historiarik.\nAurkezten dudan irtenbidea bideragarria da datu gutxi baldin badituzu edo kartutxo espazial batean gordeta badago, beraz, ondorio tristea da Geografiatik Bentley Map-era migrazioa ez dela hain erraza, datuen eraldaketaren ondorioz. Geospatial Administrator, lehen esan bezala, bada hortzetako mina, datuen migrazioa mingarriagoa izan liteke Bentley-k egungo eta hurrengo egunetara joan nahi ez dituen erabiltzaileentzako soluzioak pentsatzen ez badu.\nGeofumatutako lagunekin hitz egin zuen gogoz kontrako analogiaz, baina gaur egun egun harrapa da heriotza txar baten hotel batean eta konparaketa hain ziur dago, zure baimenarekin erabiliko dut:\n"Ez da bazkide aldatzea bezalakoa ...\n... birjintasuna berriro galdu bezain laster "\naurreko Post«Aurrekoa Virtual Earth, irudiaren eguneratzea 2009ko apirila\nNext Post Mexikoko billete berriaHurrengo »


Lignan-de-Bazas - Wikipedia, entziklopedia askea.\nOlivier DUBERNET (2014-2020)\n44° 25′ 52″ N, 0° 16′ 43″ W / 44.4311°N,0.2786°W / 44.4311; -0.2786Koordenatuak: 44° 25′ 52″ N, 0° 16′ 43″ W / 44.4311°N,0.2786°W / 44.4311; -0.2786\nLe Nizan, Bazas, Marimbault, Pompéjac eta Uzeste\nLignan-de-Bazas (frantsesez eta ofizialki: Lignan-de-Bazas) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 251 biztanle zituen.\n2007an Lignan-de-Bazas udalerrian erroldatutako biztanleak 251 ziren. Familiak 100 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 44 seme-alabarik gabeko familiak ziren, 20 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 122 etxebizitza zeuden, 108 familiaren etxebizitza nagusia ziren, 7 bigarren erresidentzia ziren eta 7 hutsik zeuden. 114 etxeak ziren eta 6 apartamentuak ziren. 108 etxebizitza nagusietatik 82 bere jabearen bizilekua ziren, 21 alokairuan okupaturik zeuden eta 5 doan lagata zeuden; 3 etxek bi gela zituzten, 7 etxek hiru zituzten, 44 etxek lau zituzten eta 54 etxek bost zituzten. 87 etxek euren parking plaza propioa zuten azpian. 40 etxetan ibilgailu bat zegoen eta 62 etxetan bat baino gehiago zituzten.\nLignan-de-Bazas udalerriko biztanleria-piramidea 2009an .\n2007an lan egiteko adina zuten pertsonak 172 ziren, horien artean 126 aktiboak ziren eta 46 inaktiboak ziren. 126 pertsona aktiboetatik 113 lanean zeuden (65 gizon eta 48 emakume) eta 13 langabezian zeuden (5 gizon eta 8 emakume). 46 pertsona inaktiboetatik 15 erretiraturik zeuden, 11 ikasten zeuden eta 20 "bestelako inaktibo" gisa sailkaturik zeuden.\n2009an Lignan-de-Bazas udalerrian 115 unitate fiskal zeuden, 276 pertsonek osaturik. Pertsona bakoitzeko diru-sarrera fiskalaren mediana urteko 18.060 euro zen.\n2007an zeuden 12 komertzioetatik, 1 erauzte enpresa zen, 1 material elektrikoaren fabrikazioko enpresa zen, 4 eraikuntza enpresak ziren, 3 ibilgailuen saltze eta konpontze enpresak ziren, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 zurgina eta 1 argiketaria.\n2000. urtean Lignan-de-Bazas udalerrian 5 nekazaritza-ustiategi zeuden.\nMarimbault (2,7 km)\nUzeste (3,9 km)\nLe Nizan (5,0 km)\nAubiac (5,1 km)\nBazas (5,2 km)\nBernos-Beaulac (6,0 km)\nBNF: 152562963 (data)\nOrriaren azken aldaketa: 9 iraila 2020, 22:04.


Paul eta Gorka Aurrek Lehen Hezkuntzako ikasleei azaldu diete euren proiektua – Lauro Ikastola\nPaul eta Gorka Aurrek Lehen Hezkuntzako ikasleei azaldu diete euren proiektua\nLauro Admin erabiltzeak argitaratua. 20 ekaina, 2017.\nLehen Hezkuntzan “Euskara eta euskal-komunitatea” proiektua garatzen dugu, zeinetan Ikastolako gurasoek parte hartzen duten euren lanbide zein afizioak ikasleei azaltzen. Oraingo honetan, bi ikasle-ohi bertarau zaizkigu, Paul eta Gorka Aurre, euren proiektua 5. eta 6. mailetan azaltzera.\nPaul eta Gorkak Gurutz Gorriko txalupentzako motor berri bat asmatu eta patentatu dute eta Ikastolako irakasleen esanetan, hitzaldi bikaina eman dute, interesgarria oso eta adin honetako ikasleei ezin hobeto azalduta.\nProiektu hau “Bilbo Ekintza” ekimenaren barne dago eta Paul eta Gorkaren tutoreak ere etorri dira hitzaldiak ikustera (DEMOLA ekimena). Duela gutxi, prentsan ere agertu ziren gure Facebook-ean islatu genuenez: IKUS Deia egunkaria.\nPaul Aurreren ikerketa eta ekintzailetza ibilbidea Ikastolan hasi zen, bera izan baitzen 2009 urtean FLL lehiaketan parte hartu eta Atlantako mundu mailako finalera heldu zen taldeko partideetako bat. Eskerrik asko Aurretarrei, eta ekin!\nSarituak “7 Baietz” lehiaketan parte hartu duten ikasleak19 ekaina, 2017 Euskal Egun Kulturala Lehen Hezkuntzan, azken klase egunean20 ekaina, 2017


'Narvaez' bildumako fosilen erakusketa ikusgai Ibarraundin - Eskoriatza - Goiena.eus\n'Narvaez' bildumako fosilen erakusketa ikusgai Ibarraundin\nImanol Beloki Unamuno 2016-06-24 10:57\nIbarraundi museoan, 'Narvaez' bilduko fosil batzuk jarrita daude dagoeneko.\nJesus Mari Narvaezek eta Esperanza Azkarragak urteetan zehar bildutako fosilak 110 milioi urte atzera garamatzaten Mutrikuko Flysch beltzean aurkitutako amoniteak dira (antzinako itsaso zabal eta sakonetan bizi ziren barraskilo itxurako izakiak), eta ekainaren 28tik aurrera Eskoriatzako Ibarraundi museoan bildumaren zati bat ikusteko aukera izango da.\nNarvaezen eta Azkarragaren bilduma bi zatitan banatzen da: zati bat Nautilus Mutrikuko Ikasgune Geologikoan dago ikusgai eta beste zatia Eskoriatzara ekarri berri dute. Ibarraundin, forma eta tamaina askotariko 70 pieza inguru izango dira ikusgai hilaren amaieratik aurrera. "Fosilen forma eta tamaina batzuk ikusgarriak dira, eta oso gutxitan ikusten dira horrelakoak", adierazi du Ibarraundi museoko Nerea Arana teknikariak.\nForma askotariko amoniteak\nJesus Mari Narvaezek eta Esperanza Azkarragak hainbat fosil batu dituzte 30 urteotan, eta, hala izan ez balitz, itsasoaren higadurak desegingo zuen ondare paleontologiko hau. 1975. urtetik aurrera aritu dira Mutrikuko itsaslabarretan agerian geratzen ziren amoniteen maskor handiak harroketatik atera, berreskuratu eta gordetzen. Milioika urtetako eboluzioan forma askotako maskorrak garatu zituzten amoniteek, eta argi eta garbi ikus daiteke hori erakusketan.\nJaietatik aurrerako ordutegia\nAurrez aipatu bezala, erakusketa 18:00etan zabalduko da ekainaren 28an, baina erakusketak irekita jarraituko du jaien ondoren. Ordutegia honako hau izango da: goizetan 12:00etatik 14:00etara eta arratsaldeetan 18:00etatik 20:00etara.\nErakusketaren irekiera ofizialean Udaleko ordezkariak izango dira, eta, bestalde, herritar guztiei gonbidapena bidali nahi izan diete Ibarraunditik bertara gerturatzeko. "Herritar guztiak gonbidatu gura ditugu bilduma hau ikustera. Egunero ez da-eta halako bilduma bat ikusten".\nEdukiak QR-tan jasota egongo dira eta nahi duenak Ibarraundin izango diren tabletak erabili ahal izango ditu edukiak irakurtzeko.


Osteopatiari buruz hitz egiteko , ezinbestekoa da hitz bat gogoratzea: Mugimendua. Bizia duen orok mugimendua du. Gizakiak osasunaz eta bizi mantetzen da honek osatzen duten sistemak eta aparatuak mugimendu on bat badute.\nAginduak bidaiatzen dira, elikagaiak bidaiatzen dira, arnasketa , odola eta emozioak ere. Eta energía beti darrai!\nGizakiaren elementuren batek mugimendua galtzen badu, honen menpe dauden funtzioak alterazioren bat jasango du eta era berean lehengo elementu honekin erlazionatzen diren estrukturak aldaketak jasango dituzte. Eta honen guztiaren ondorioa izango da gaixotasuna.\nOsteopatiaren helburua hau litzateke: galdutako berezko mugimendua bilatu, aurkitu eta berarmonizatzea. Osasuna berreskuratzeko gai gara orduan. Osteopata mugimenduaren terapeuta dela esan dezakegu. Bizitza profesional oso bat behar da askotan honek esan nahi duena ulertzeko.\nOsteopatia ulertzeko gure modua , A.T.Still,W.G.Sutherland,H.Magoun,Viola Frymann,Bernard Barillon eta Jean Claude Pouey bezelako Osteopaten pentsamenduaren ildoan doa.


Euskaldunen eta baleen arteko harremanaren lehen erreferentziak Euskaldunen eta baleen arteko harremanaren lehen erreferentziak\nHome Mundua eta Euskaldunak Euskaldunak munduan Euskaldunen eta baleen arteko harremanaren lehen erreferentziak\nUzt 31, 2014\nMedium Aaevum interes bereziko webgune bat da historiazaleentzat, orduetan zehar nabigatu dezake edonork, behin eta berriz bere edukiekin harrituz. Hedabideetan agertutako webgune hau, Facebook-eko orri batekin batera, Erdi Aroari buruzko informazioei buruzko erreferentziak biltzen ditu.\nGu harengana hurbildu gara, asko hitz egin dugun baina azken denboraldian aipatu ez dugun gai bati buruzko sarrera txiki bat dutelako: Euskaldunak eta baleak. Zehazki, «euskal balea»ren ehizari buruzko lehen dokumentuak. Bai Iparraldean, bai Hegoaldean.\nNahiz eta euskaldunak bale-ehiztari gisa egiten den lehen erreferentzia 670. urtekoa izan, hamar tonako bale- edo sain-olioz betetako kargamentu bat Jumiegesko monasteriora, Senaren ertzean, bidali zutela esaten da.\nGainera, testuarekin batera, Michelle Morin artista iparramerikarrak (Dover, New Hampshire) egindako ilustrazio bikaina dator. Hemen ikus dezakezue haren lana (eta erosi).\nMedium Aaevum – 2014/4/15 – AEB\nPrevious articleDuela 25.000 urteko “donostiarren” “arlo ekonomiko” zabala\nNext articleDonostia britainiarra, 1921 (argazkiak)


aurki.com > Jarioa > Teknofiloak > Ingelesen hilerria\nIa 100 urteko liburu bat, kalean aurkitua\nAtzo arratsaldez, Donostiako Gaskuina plazan botata (zuhaixka batzuen ondoan, euri zaparrada bat edo beste jaso izandako arrastoekin), euskarazko liburu zahar hau topatu nuen. 2016/07/04 - 15:01:03\nAuschwitzeko lau argazkiak\nAzpitituluak.com webgunerako euskaratu dudan azken filmean (Saul Fia, Saulen semea), nazien hilketa-eremuetan lan egin zuten Sonderkommandoen bizitza latza ageri da. Juduak ziren sonderkommandoak, eta behartuta zeuden genozidioaren lan latz eta gogorrena pertsonalki egitera. 2016/05/10 - 09:16:05\nHaplotalde maskulinoen eztanda demografikoak: R1b euskaldunen jatorria (Geno-7)\nNire lankide eta lagun Urtzi Odriozolak bere DNA aztertu du Genographic proiektuarekin, nik bezala! Nolabait, argazki bertsua ageri da bere lerro matri/patrilinealetan eta neurretan. Bion kasuan, amaren haplotaldea oso antzinakoa da Euskal Herrian (Urtzirena neurea baino are zaharragoa, eta izatez, euskaldunen artean tipikoagoa), eta aitaren haplotaldea, berriz, R1b talde tipikoki indoeuroparrekoa da. 2016/05/04 - 17:40:02\n2015eko aurkikuntza genetiko esanguratsuak (Geno-6)\nEz diot kasu askorik egin blogari azken hilabeteetan, ezta nire azterketa genomikoaren sortari ere. Baina antzinako genetikan azterketa berriak egiten ari dira, eta datu esanguratsuak argitaratu izan dira 2015ean zehar, azkenengoan doi-doi urtea amaitzera doala. Laburpentxo bat merezi dutelakoan, hona 3 aurkikuntza inportanteren berri. Pertsonalki, gainera, zirrara berezia sentitu izan dut aurkikuntza hauekin nire haplotalde matrilineal eta patrilinealen historia antzinakoarekin zerikusia duten datuak agertu direnez. Zeharka, euskaldunen historiaz ere zerbait esan nahi dute datu hauek, niri iritziz, honetaz eszeptizismo handia dagoen arren inguru hauetan. 2016/01/06 - 14:23:02\nHirugarren Mundu Gerra Txinak eta AEBek borrokatuko dute eta nire alabak ilustratu du\nBlogean ez dut asko idazten, baina bai dexente, azken aldi honetan, Mugikaria aplikazioan. Eta bide batez, baita tarteka ere Etzi.pm agerkarian (Mugikariaren 'partnerra' edukian) eta Sustatun ere. Artikulu horietako pare batean, alabak lagundu dit ilustrazioekin. 2015/10/19 - 15:54:02\nUztarriaren urteurrenean, mahaingurua\nAzpeitian, azaroaren 25ean (Sanagustin kulturunean, 19.30etan), mahainguru batean izango naiz: 'Kazetaritza gaur egun. Komunikatzeko moduak, tresnak, subjetuak...' 2015/03/05 - 17:10:04\nR1b haplotaldearen misterioa euskaldunen jatorrian (Geno-5)\nDuela ia urtebete idatzi nituen nire analisi genetikoaren inguruko mezu batzuk eta gero... hozten utzi nuen gaia. Baina KZjaia dela eta, kontua berpiztea erabaki dut. 2015/01/24 - 16:06:07\nDaukanak ez daukanari, kolkoa bete madari\nGure aita otsailean hil zitzaigun , eta familiako Gabonetako tradizioak aldatu behar izan genituen, ondorioz. 37 urtez, nik uste, haren etxean elkartzen ginela bazkaltzeko, ez beti denok batera, baina bai behintzat, Natibittate egunez, lau seme-alabak aitarekin. Aita barik, etxea ere salgai jarrita, antolakuntza berriak egin behar izan ditugu. Nire etxea jarri nuen boluntario, eta bueno, elkartu ginen batzuk. Paperezko mantela, plastikozko edalontziak: gabon proletarioak, betiko moduan alegia. Urte berriarekin, bestalde, wasap talde batean baino gehiagotan ikusi dut modan jarri dela (ustez) animazioko katu batek abesturiko gabon-kantuena. Lagun bati grazia handia egin zion apenas ulertzen zuen bizkaierazko Urte-barri-barri batek, katuaren ahots bitxian... Gure aita zenak kantatzen zuen haren bertsio bat, eta, tira, gerorako geratu dadin, arbolaren aurrean grabatu eta abestera ausartu naiz. Horra, lotsa gitxirekin: 2015/01/02 - 14:42:16\nBlogista izatea, herritartasun agiri bat\nJoan den larunbatean (2014.10.18), Eibar.org-eko blog komunitatearen 10. urteurreneko ekitaldian irakurri nuen testua. 2014/10/20 - 12:04:08\nPrimerako partidua Eibarren\nBehin bakarrik izana nintzen Espainiako Primera DibisiÃ±oko partidu batean asteburu honetara arte. Aitarekin Real Sociedad - Valladolid bat ikusi nuen Anoetan, Egunkariako prentsa paseekin. SD Eibar Primerara igo zela eta, behintzat partidu bat ikustea tokatzen zela erabaki nuen. Real Madrid edo holako bat etortzean zaila izango zelakoan, aurkari ez hain entzutetsu batekin, Levanterekin, aukeratu nuen. Seme-alabak gonbidatu baina alabak bakarrik onartu zuen. Eta joan ginen ba, larunbatean, Ipuruara. Lili harro zegoen Lili dioen Eibarren elastikoarekin. Eibarren askok dute, baina "pobreak," izen bakoak, eta horrek harroago jarri zuen alaba. Partidua amaitzean pozik geratu ginen. 3-3 berdinketa: gol onak eta galdu ez genuen galdu. Azken uneko berdinketak zapore gozoa utzi zuen. Baina dena ez da polita. Arbitroa gaizki egon zen, eta aurkari batzuk marrullero, baina hainbeste irain gure tribunatik... zatarra da hori. Ez dit gogorik ematen itzultzeko. Gola anulatu zigutenean ere, sekulakoak entzun behar izan zituen arbitroak. Baina, egia esanda, gure tribunatik ez zegoen modurik jakiteko jokoz kanpo izan zen ala ez (telebistako irudietan ikusten da, ez zegoela jokoz kanpokorik). Bestalde, tribuna probisionala eraiki da Ipuruan (argazkian), eta susmagarri samarra da. Ez segurtasunaren aldetik, ezta hirigintzarenetik (kale erdia okupatuz), ez dakit nik guztiz fiatzekoa den hori. Susmoa dut futbolari gauza asko barkatzen zaizkiola. Gu ez ginen han jarri. Levantekoak izkina hesitu batean egon ziren. Bandera beltz filonazi bat jarri zuten, Ultras LUD. Beste bandera normalago batzuk bazituzten, eta beltz hori bakarra zen, baina beldur pixkat eman zidaten. Partidua amaitzean Levanteko jokalari gehienak Ultra horien bazterrera joan ziren eskerrak ematera. Levanterekin jokatu zuten bi jokalari beltzak, ostera, ez ziren joan. Nire txaloa beraz Sissoko eta Diop aurkariei keinuagatik eta puntu saiatuagatik. Eskerrik asko Felix Morquecho argazkilariari (DV) hau atera zigulako. 2014/10/06 - 14:57:10


EUSKAL LIGAK: Derbia irabazi du Gernika KESB-k Nesken Junior mailan eta Loiolak beste porrot bat jasan du | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » EUSKAL LIGAK: Derbia irabazi du Gernika KESB-k Nesken...\nEUSKAL LIGAK: Derbia irabazi du Gernika KESB-k Nesken Junior mailan eta Loiolak beste porrot bat jasan du\n(FOTO: Ángel Grande) Hirugarren jardunaldiko partidu Nagusia Euskal Ligetako A1eko Nesken Juniorretan zegoen, Gernika KESB eta La Salle Bilaoren arteko derbiarekin. Gernikarrak nagusitu ziren eta ondo kokatu dira Lauko Finalaren bila.\nGernika KESB eta La Salleren arteko derbia izan zen jardunaldiko partidua. Gernikarrek ez zioten aukerarik eman nahi Deustukoei eta hasieratik lortu zituzten lehendabiziko abantailak 29-13. Maialen Idirik 7 puntu sartu zituen hasierako 13-2koa jartzeko. Partiduan sartu zen talde deustuarra bere barneko jokalariekin eta jaurtiketa libreen marratik baina jarraikortasuna falta zitzaien bilbotarrei eta talde gernikarra nagusi zen. Aukariari 10 puntuko aldeak ateratzen jarraitzen zizkion eta azkenean 75-54 bukatu zen partidua.\nLoiola Indautxu A1ean dago baina momentuz emaitzek ez diote laguntzen. Porrota jaso du berriz ere, oraingoan Asador 10 Gibas taldearen aurka 54-59. Ez dago huts egiteko tarterik.\nA2an Tabirakok 43-69 irabazi zion Bera Berari eta multzoko buru jarraitzen du.\nBigarren garaipena lortu du Bilbao Basket Fundazioak, kasu honetan baskoniaren Toju taldearen aurka, 75-46. Bigarren laurdenean desekilibratu zen, non 19-18koaren ondoren Gutiez eta Ruizek hiruko lerrotik saskiratzen hasi eta atsedenaldira 41-22 iritsi ziren.\nA2an maila mantentzeko borroka gogorra. La Salle Bilbaok maila mantentzeko gai dela erakusten ari da, horren adibide Bilbao Unamunoren aurka 64-46 lorturiko garaipena. Derbi bizkaitarra izan gernuen Indautxuko Jesuitetan Loiola eta Zornotzaren artekoarekin. Bilbotarrentzat izan zen garaipena 49-49.\nBerdintasuna da nagusi multzo honetan eta oraingoan bizkaitarrek galdu egin zuten. Gernika KESB taldeak 70-63 galdu zuen Mondragon Unibertsitatearen aurka eta Euskoart Ibaizabalek hirugarren laurdenean garaipenari alde egiten utzi zion 50-55, naiz eta Olaia Arenasek 23 puntu sartu.\nMaila mantentzeko borrokan Tabirakok Loiolaren aurkako derbia irabazi zuen 62-48 eta galdu gabe harraitzen du. Askartza bikain sartu zen postan 24-5eko partzial batekin eta haixe nagusitu zitzaion Marianistas-i 54-32.\nBaskoniako harrobiko taldearen aurka jasandako porrotak ez du eraginik izan Bilbao Basket Fundazioan eta aurrera atera zuen Cafés Aitonaren aurkako partidua, 52-63.\nBizkaitarren ordezkaritzaren gehiengoa A2an dago eta beraz derbiak egotea ohikoa bilakatu da. GetxoSaskik ondo irabazi zion Bilbao Unamunori, 66-51. Merito handiko garaipena lortu zuten Araberriren aurka 65-56, azken laurdenean 23-8ko partzial bati esker. Loiolak 80-46 galdu zuen redlineren aurka.\nLointek Gernikak bermatuta dauzka play-offak eta Zornotzak maila mantentzea lortu du. Bidaideak kolidertzan da Hurrengo sarrera :\nBisaski Eskola: Saskibaloiaren hastapena familian. 6. atala – Baloiari eustea eta...\n04/05/2021 • Berriak, Nagusiak, Bideoak


Galdera-erantzunen lehiaketa: bi talde lehian eta 800 euro jokoan | Zurekin Bat EITB Media\nAzken atala, osorik 56:37 min.\nZurekin Bat (Astelehenetik ostegunera, 21:30)\nLau kideko bi talde aurrez aurre lehian arituko dira astean zehar; helburu nagusia egunero jokoan dauden 800 euroak irabazi eta programaren zaku potoloa eramatea izango da.\nAurkezleak : Ainhoa Etxebarria\nAstelehenetik ostegunera, 21:30ean\nKontaktua : zurekinbat@k2000.com\nLau kideko bi talde arituko dira lehian nor bere ametsa betetzeko asmoz. Bi taldeak aurrez aurre arituko dira astean zehar; helburu nagusia egunero jokoan dauden 800 euroak irabazi eta programaren zaku potoloa eramatea izango da.


Langileek kalean jarraitzen dute Macronen erreformaren aurka | LAB SINDIKATUA\nEkintza Sindikala Langileek kalean jarraitzen dute Macronen erreformaren aurka\nErabaki guzti horiek Ipar Euskal Herriko funzionario guztientzat kaltegarriak dira eta hara zergatik mobilizatuak egon behar garen diogun. Badakigu jendartearen zatiketa gainditu eta elkartasun osoz batu behar garela eraso hauen aurka. Horregatik gaur kanpoan egon gara.\nLABen iritziz alternatiba bertako negozazio eremu batean datza pribatu zein publikoan. Honek ahalbidetuko du Euskal Herriko langileak ahal bezain bat babestea. Helburu horrekin, heldu den urriaren 27an tresna berri bat sortuko dugu Euskal Herria Macron legearen erremutik kanpo uzteko.


Derioko eraikinak Seminario Handia (ezkerrean) eta Seminario Txikia (eskuinean) biltzen zituen. Azken honetan gertatu ziren sexu-abusuetako batzuk: eskuineko kantoi biribilduan, hirugarren soilaruan zuen bulegoa “zuzendari espiritualak” . (Argazkia: ARGIA)\nElizgizonek eta apaizek munduko hainbat bazterretan adingabeei egindako sexu abusuen salaketak ugaritzen ari dira, baita Euskal Herrian ere. Salaketa horietako batzuen atzean gotzainak eta kardinalak ere badaude. Aldi berean, ikusten ari gara nola ezkutatu eta babestu dituen Vatikanoak Elizako goi kargu horiek, haien jokabidearen aurrean. Azken asteetan salaketak Katalunian zentratu dira eta Montserrateko abadia izan dute epizentroa. Euskal Herrian, berriz, Deustuko Salestarren Eskolan eta Gipuzkoako diozesian daude begirada guztiak orain.\nOtsailaren amaieran jadanik hogeita hamar salaketa jaso zituzten Deustuko salestarrek eta gutxienez hiru elizgizon daude inplikatuta: Jose Miguel San Martin, Don Txemi izenez ezagutzen dutena, Luis Rojo jadanik zendutako ikastetxeko zuzendari ohia, eta izenik ezagutzera eman ez den hirugarren bat. Alabaina, lehen zortzi salaketak artxibatu egin ditu Bilboko instrukzio-epaitegi batek, 80ko hamarkadan gertaturiko gehiegikeria horiek preskribitu egin dutelako. Biktimek gogorarazi dute preskripzioak ez duela esan nahi erasotzaileak errugabeak direnik eta “irmotasun, gardentasun eta umiltasun” gehiago eskatu diote Elizari.\nIkusten ari garenarekin, antzeman dezakegu hau guztia izeberg beldurgarri baten zati txiki bat besterik ez dela. Izeberg hori pixkanaka ari da azaleratzen sexu-abusuen biktima izan diren horien salaketari esker. Badira hamarkada batzuk gehiegikeria horiek gertatu zirela. Apaizak edo elizgizonak izan ziren erasotzaile, euren boterea aprobetxatuz; eta haur gazteak biktima, botere-harreman horrek azpiratuta. Eliz-agintariek berriz, Vatikanoa buru zutela, ezkutatu egin zuten hori guztia.\nElizaren eta bere erakunde erlijiosoen barruan izandako sexu-gehiegikerien egoera orokor honek erreakzio handia sortu du herritarren artean, eta besteak beste, Espainiako Gobernuak berak Elizako hierarkiari eskatu dizkio pederastiaren inguruan egin dituen ikerketa guztien berri eman diezaiola, helburu zehatz batekin: “Onartezina da oraindik halako gertaerak ezkutatzen ibiltzea, argi gehiago eman behar zaie”.\nApaizak edo elizgizonak izan ziren erasotzaile, euren boterea aprobetxatuz; eta haur gazteak biktima, botere-harreman horrek azpiratuta. Eliz-agintariek berriz, Vatikanoa buru zutela, ezkutatu egin zuten hori guztia\nTestuinguru horretan, sexu-gehiegikeria gehiagoren berri emango dugu segidako orrialdeetan: 1954 eta 1960 artean Derioko diozesi seminarioan zeuden adingabeei egindakoak. Abadegaiak formatzeaz arduratzen zirenek egin zizkieten abusuak 12 eta 15 urteko nerabeei. Lerro hauek sinatzen dituenaren testigantza pertsonalaz gain, informazio kolektiboa ere badakarkigu, Derioko “zuzendari espiritual” baten gehiegikeriak jasotzen dituen inkesta ofizial baten bidez. Seminario bereko beste arduradun batengan ere badaude antzeko susmoak.\nAita Santua, hautazko zelibatoaren kontra\nEliza barruko eskandalu hau lotsagarria da, baina ez dirudi etorkizunean konpontzeko bide eraginkorrik aurkituko denik. Eliza mugatu da gertaera horiengatik bere nahigabea azaltzera, zenbait kasutan barkamena eskatu du, eta ia beti bere jokabidea izan da abusuak estaltzea, “kasu isolatuek” ez dezaten zikindu.\nEliza Katolikoko 190 ordezkarirekin pederastiaren inguruan Erroman egindako gailurrean, Francisco Aita Santuak abusuez eta orokorrean sexu-moralaz esandakoetatik ondoriozta dezakegu ez duela funtsezko eta egiturazko aldaketarik egingo, egoera mingarri eta odoltsu horiek ez daitezen errepikatu. Vatikanoak “hausnarketarako puntuak” proposatu ditu, baina neurri eta erabaki zehatzik hartu gabe, eta horrek atsekabea sorrarazi du gailur horren emaitzekin itxaropena zuten biktimengan. Montserrateko abadian sexu-abusuak jasan zituen Miguel Hurtadoren iritziz Franciscok ez ditu beren proposamenak aintzat hartu: “Arduradunak justiziaren esku uztea, dokumentuak epaileei ematea –eta ez gotzain batek esan zuen moduan suntsitzea–, sexu abusatzaileek lanpostua galtzea, biktimei kalte-ordain ekonomikoa ematea…”.\nSexu-abusuak gertutik ezagutzen dituzten adituen beste proposamen bat izan da hautazko zelibatoa –ordena erlijiosoetako kideek derrigorrez bizi behar dute ezkonge–. Baina Aita Santuak jadanik esan du bide horren aurka egingo duela. Franciscok badaki, eta kontziente da, gotzainek ez dakitela zer egin: “Programa orokorrak behar dira, gotzainen konferentzia guztietara iritsiko diren protokolo argiak, hori da funtsezkoena”, diote.\nBaina badirudi Aita Santua bera dela orban horren aurrean zer egin ez dakiena. Konponbideetako bat hautazko zelibatoa izan daitekeela proposatzen dutenei, argentinarrak honela erantzun die: “San Pablo VI.aren esaldi bat datorkit burura, ‘zelibatoaren legea aldatu baino, nahiago dut bizia eman’. Esaldi ausarta da, are gehiago halako momentu delikatuan. Zelibatoa Elizaren dohaina dela uste dut. Gainera, ni ez nago ados hautazko zelibatoarekin, ez. Zerbait pertsonala da, ez dut egingo. Ez naiz gai ikusten halako erabakiarekin nire burua Jainkoaren aurrean jartzeko”.\nKanal hauetan artxibatua: Eliza Katolikoa | Frankismoa | Pedofilia


Netflix-en ikusteko Slice Of Life anime onenak - Cradle View\nNetflix-en Ikusteko Bizitzaren 10 Zati Onena\nby Lilly García 12 urtarrilaren 2021 12 urtarrilaren 2022\nIruzkin bat idatzi Netflix-en ikusteko 10 Slice Of Life anime onenaren gainean\n"Slice Of Life" animea hasierako itxuran normalak ez diren baina bizitza errealean sinesgarriak diren istorio eta egoerak bezala definitzen da batez ere. Batzuek arazoak dituzte horrek zer esan nahi duen ulertzeko eta ezin dugu azalpenik eman, ez delako horregatik zaude hemen.\nHala ere, (gure ustez) Netflix-en erreproduzitzeko eskuragarri dauden "Slice Of Life" generoko 10 anime onenak aztertuko ditugu. Berriro ere hau gure iritzia besterik ez da eta kito, hau irakurtzen gozatzen baduzu eta erabilgarria iruditzen bazaizu, mesedez eman atsedenik edo partekatu. Zerrenda honetan sartu ditugu bikoiztuta daudenak eta baita azpidatzitakoak ere.\n10. Pianoaren basoa (2 denboraldi, 12 atal bakoitzean)\nForest of Piano Kai Ichinose, kale gorrian bizi den baina gauez basoan pianoa jotzeko ihes egiten duen mutil bati jarraitzen dion istorioari jarraitzen dio. Shuhei Amamiya, piano-jole profesional baten graduko semea, Moriwaki Elementaryra, Kairen oinarrizko eskolara, aldatzen da. Kai basoan baztertutako piano zahar bat jotzen hazten da, Shuheiren aita piano-jole ospetsua da. Haien aukerazko topaketak euren bizitza eta musika eraldatzen ditu. Gaur egun Forest of Pianoren 2 denboraldi daude lehen denboraldian 12 atal eta bigarrenean beste 12rekin. Ingelesa, Europako gaztelania, Brasilgo portugesa eta frantsesa audio bikoizketak ere badaude, baita japoniar jatorrizko audioa eta japoniar audio deskribapena ere.\n9. Anohana (1 denboraldi, 11 atal)\nChichibu-n, Saitama, seigarren mailako haurtzaroko sei lagun talde bat banandu egiten da haietako bat, Meiko "Menma" Honma, istripu batean hil ostean. Gertaera gertatu eta bost urtera, taldeko burua, Jinta Yadomi, gizartetik alde egin du, ez du batxilergora joaten eta bakardadean bizi da. Anohana oso hunkigarria eta hunkigarria dela esaten da, beraz, ez bazaizu gogoko, anime hau agian ez da zuretzat. Momentu honetan denboraldi bat dago 1 atal dituena. Netflix-en bertsioak alemaniar eta ingelesezko bikoizketak ditu, baita japoniar jatorrizkoa ere.\n8. Kakegurui (2 denboraldi, 12 atal bakoitza)\nDagoeneko Kakegurui agertu dugu gurean Netflixen ikusteko Espainiako bikoiztutako 10 anime onenak post baina Kakeguruik Hyakkaou akademia izeneko eskola baten istorioa jarraitzen du, jokoaren inguruan eta ikasleek seriean parte hartu behar duten partida eta jokoen inguruan. Slice Of Life generoaren ildotik ibiltzen da. Pertsonaia nagusia Ryota Suzui da, Yumeko Jabamiren akademia bereko ikaslea, jokoarekiko obsesio osasungaitza duen antzeko ikaslea, ikasleen kontseilua hartu eta joko irekiko partida batean irabaztea du helburu, laguntzaren bat beharko du baldin eta hau egingo du. Oso erritmo biziko eta tentsio handiko animea da, joko-sari eta forfit-etan apustu handia duena, merezi du zure denbora ikusi ez baduzu.\nIstorioak bi pertsonaia hauek eta beste pertsonaia mordoa jarraitzen ditu gehienbat. Dagoeneko ikusi ez baduzu Kakegurui probatzea gomendatzen dizugu, oso adiktiboa baita lehen atala ikusten duzunean, ezin hobea binge-ikusteko. Momentu honetan ingelesezko, europako espainiar, frantseseko eta brasildar portugesaren bikoizketak daude ikusteko, baita japoniar jatorrizko eta japoniar audio deskribapena ere.\n7. Zure gezurra apirilean (denboraldi 1, 22 atal)\nZure gezurra apirilean\nYour Lie in April mutiko bati buruzkoa da, eta bere ama hil ondoren biolina jotzen duen neska batekin topo egiten du. Pianoa jotzeko gogoa galtzen du ama hil ostean. Hala ere, biolina jotzen duen neska bat ezagutzen duenean. Erromantikoki parte hartzen dute eta honen ondorioz harreman bat hasten dute. Oso anime mota gozoa da eta ziur alaituko zaituela sentitzen baduzu. Eman ezazu proba eta ikusi txertatzea. Gaur egun ingelesezko bikoizketa bat, alemaniar bat eta japoniar jatorrizko audioa daude. Poloniera, ingelesa, frantsesa eta portugesa azpitituluak ere badaude.\n6. Martxoa lehoia bezala sartzen da\nMartxoa lehoia bezala dator\nRei Kiriyama (Ryunosuke Kamiki) 17 urteko shogi (japoniar xake) jokalaria da. Erdi mailako eskolan zegoenean shogi jokalari profesional gisa debutatu zuen. Bakarrik bizi da Tokion, bere gurasoak eta ahizpa txikia trafiko-istripu batean hil zirelako gaztea zela. Egun batean, Rei Kiriyamak bere bizilagunak diren hiru ahizpa ezagutuko ditu, eta shogi mundutik kanpo dagoen inorekin egin duen lehenengo bilera da urte askotan. Une honetan denboraldi bat dago eskuragarri Netflix-en 1 atalekin. Ingelesezko bikoizketa bat ere badago, baita japoniar jatorrizkoa ere.\nFunimation-en Ikusteko 10 Bizitza Onen Anime Top\nEspainiako 10 Bikoiztutako Anime Onenak Netflix-en Ikusteko [Txertatutako Klipekin]\n25 anime erromantiko onenak Netflix-en ikusteko [Klipekin]\nKakegurui 3. denboraldia, kaleratze data, non ikusi eta gehiago\nNetflix-en ikusteko 10 fantasiazko anime onenak\n5. Ahots isila (filma, 1h 9 min)\nPertsonaia bakoitza xehetasun eta esfortzuarekin marraztuta zegoen, benetan ikusi ahal zen wok gogor asko sartu zela film honen ekoizpenean. Ahotsa nahiko ona zen eta ez zitzaidan arazorik bururatu. Pelikula bezalako marrazki bizidun samarra da, baina bere momentu emozionalak ere baditu eta horrek elementu erromantikoa ere indartzen laguntzen du. Istorioa honela doa:\nA Silent Voice neska gor bati eta bere jazarle ohiari buruzko istorio oso hunkigarria da. Gorra eta ezberdina izateagatik eskolan jazarpena jasan ostean, pertsonaia nagusia, Shoukou, aurrez aurre topo egiten du bere jazarle ohiarekin, Shoyarekin. Batzuen adiskidetu ondoren Shoyak Shoukourekin konpontzea eta harekin harremanetan jartzea erabakitzen du. Damua sentitzen du bera tratatzeko moduaren inguruan, horregatik erredentziorako merezi ez duela sentitzen du baina hala ere gauzak ondo egin nahi ditu. Barkatuko al zaizkio Shoyari bere ekintzak? Eta konpentsatzeko gai izango al da? Proba egitea gomendatzen dizugu, oso gozoa baita eta filma nahiko luzea baita, 2 ordu baino gehiagokoa. Film honi buruzko informazio gehiago nahi baduzu, A Silent Voice-ri buruzko gure artikulua ikus dezakezu hemen. Gaur egun ingelesezko bikoizketa bat, gaztelaniazko bikoizketa bat eta japoniar jatorrizko audioa daude. Ingelesa, gaztelania, frantsesa eta brasildar azpitituluak ere badaude.\n4. Toradora! (1 denboraldia, 25 atal)\nToradora anime amodio generoaren aukera oso ezaguna bihurtu da jende askok serie hau abiapuntu gisa erabiltzen baitu. Arrazoi bat dago horretarako. Toradorak nahiko istorio ona du nire ustez, istorioak aurrera egin ahala pertsonaia berriak eta beste azpi-istorio batzuk gehituz. Istorioak batez ere eskola bateko ikasle talde bati jarraitzen dio eta hurbilagotik Taiga eta Ryuuji-k harremana hasten dute, hango beste maitasun interes pertsonalekin elkarri laguntzea adostuz. Elkar maitatzen hasiko al dira ordea? Gaur egun ingelesezko bikoizketa bat dago eskuragarri, baita ingelesa, gaztelania eta brasildar portugesa ere.\n3. Takagi-san maisua zirikatzen (denboraldi 1, 12 atal)\nTakagi-san maisua zirikatzen\nTakagi-san ikaskideek etengabe zirikatua, Nishikata erdi mailako ikasleak bere sendagaiaren dosi bat probatu (eta huts eginez) zin egiten du. Badirudi hau Netflix-en oso ezaguna den animea dela Europako gaztelania, frantsesa, japoniera, brasildar portugesa eta ingelesa bikoiztu dituena, baita japoniar audio deskribapena ere. Ingelesa, frantsesa, poloniera eta japonierazko azpitituluak ere badaude. Arrazoiren batengatik bigarren denboraldia soilik dago eskuragarri Netflixen. Litekeena da hori lehen denboraldirako lizentzia agortu delako, beraz lehen denboraldia ikusi nahi baduzu beste nonbait ikusi beharko duzu.\n2. Atzo bakarrik (1h 59m)\nTaeko Okajima (Miki Imai) ezkongabeko karrerako emakumeak bere jaioterria den Tokiotik kanpo egiten du bere lehen bidaia luzea Yamagata landa-eremura joaten denean bere arrebaren familia bisitatzera urteroko cártamo uztan. Trenean, Taekok amets egiten du bere nerabe aurreko autoarekin. Oporrak aurrera egin ahala, bere haurtzaroko frustrazio eta plazer txikiei buruzko flashback-ak luzatu ditu, eta bere estresez betetako helduen bizitza ote den Taeko gazteak beretzat nahi lukeena.\n1. Hileroko Neskak – Nozaki-kun\nHileroko Neskak Nozaki-kun\nMonthly Girls Nozaki-kun Netflix-en Slice Of Life-ko anime erlazionatutako seriea dela esango genuke. Sakura eta Nozukaik Mikoshibaren lagun Kashima ezagutuko dute, neska ezagun bat. Bien bitartean, Sakura mangako atzeko artistaren identitatea aurkitzen saiatzen da, berari oso interesatzen zaion. Serieak denbora pixka bat behar du sartzeko, Toradora eta Clannad bezala, baina askoz alaiagoa da. Manga ezaguna ekoizten ari den bitartean, Sakura atzealdeko artista nor den deskubritzen saiatzen da, hark eta sortu duen pertsonarekin liluratuta dagoela dirudi. hona hemen oraingo denboraldi bat 1 atal dituena. Gaztelaniazko bikoizketak ere badaude, brasildar portugesak ingelesezko bikoizketak eta japoniar jatorrizko audioa, noski. Brasilgo portugesa, gaztelania eta ingelesa azpitituluak ere badaude.\nEskerrik asko irakurtzeagatik behean gure antzeko beste artikuluak irakur ditzakezu eta gure denda ikus dezakezu hemen.\nTags: animenetflix animenetflix bilduma animesliceoflife animetowatchonnetflix goodanimeonnetflix sliceoflifeanime sliceoflifeanimeonnetflix sliceoflifetowatchonnetflix top10animetowatchonnetflix top10sliceoflifeanimeonnetflix topanimetowatchonnetflix topsliceoflifeanime topsliceoflifeanimetowatchonnetflix\nAurreko sarrera Toradora 2. denboraldia - Gertatuko da?\nHurrengo sarrera Lori Kitahara - Pertsonaiaren profila


Lanbide Heziketako irakasle eta ikasleentzako KA1 mugikortasun-ekintzak antolatu eta garatzeko dirulaguntzetarako deialdia, ERASMUS+ programaren esparruaren barruan (2022-2023) - Eusko Jaurlaritza\nDirulaguntzetarako deialdia egitea, Erasmus + Programaren barruan irakasleen eta ikasleen ikaskuntzarako onartutako mugikortasun-proiektuak kofinantzatzeko, betiere 2022-2023 ikasturtean garatzen badira.\nEuropar Batasunaren finantzaketa oro har ekintzaren aurrekontuaren %100era iritsiko ez denez, deialdi honen bitartez eta beste erakunde publiko zein pribatu batzuetatik eskuratzen diren dirulaguntzak Europar Batasunaren finantzaketak estaltzen ez duen aurrekontuaren zatia estaltzeko erabiliko dira.\nLaguntza horrek, beraz, 2022-2023 ikasturtean egiten diren mugikortasun-proiektuen aurrekontuaren zati proportzionala estaliko du.\nMugikortasun hauek kofinantzatu ahal izango dira:\n- Goi-mailako Lanbide Heziketari dagozkion KA1 proiektuak: ikasleen zein irakasleen mugikortasunak.\n- Goi-mailako mailarekin bat ez datozen Lanbide Heziketako gainerako KA1 proiektuak: irakasleen mugikortasunak soilik.\nDirulaguntza 2 epetan ordainduko da (lehena 2022ko ekitaldian, eta azkena 2023koan):\n- Proiektu bakoitzerako laguntza osoaren %40, emandako laguntza onartu ondoren edo, hala badagokio, aginduaren 11.a) artikuluan ezarritako epea igarota ez badio berariaz uko egin.\n- Proiektuko mugikortasun-ekintza edo -fluxu bakoitzerako azken %60a, mugikortasunak egin ahala. Hala, mugikortasun-ekintza edo -fluxu bakoitza amaitutakoan, erakunde onuradunak egindako mugikortasun bakoitzeko ziurtagiri bat aurkeztuko ditu, V. eranskinaren arabera, hilabeteko gehieneko epean.\nZiurtagiria jasotakoan eta ziurtagiri horretan zein SEPIEren behin betiko ebazpenean azaltzen diren datuak egiaztatutakoan, agindua emango da egindako mugikortasunen arabera kofinantzaketari dagokion zatia ordaintzeko.\nEuskal Autonomia Erkidegoko eremu geografikoan jarduera ekonomikoa garatu dutela egiaztatzea.\nErasmus+ Programaren KA1 mugikortasun-proiektuetan parte hartzea, Lanbide Heziketaren eremuan.\nErakunde eskatzaileak modu arrazoituan uka dezake horretarako baimena. Kasu horretan, dagokion ziurtagiria aurkeztu beharko du.\nErasmus+ proposamenen deialdian proiektuak onetsita izatea.\nDirulaguntzak edo laguntza publikoak eskuratzea eragozten duen zigor- edo administrazio-arloko zehapenik ez izatea.\nSexu-diskriminazioagatik jasotako administrazio- edo zigor-arloko desgaikuntzarik ere ez izatea. (Emakumeen eta Gizonen Berdintasunerako otsailaren 18ko 4/2005 Legearen azken xedapenetatik seigarrena).\nDerrigortasuna izanez gero, indarrean dagoen berdintasun-plan bat izatea eta/edo sexu-jazarpena edo sexuan oinarritutako jazarpena prebenitzeko eta borrokatzeko neurriak ezarri izana egiaztatzea, indarrean dagoen legeriak ezarritakoaren arabera.\nDiruz lagundu beharreko jarduerak ez du bereizkeriarik eragingo sexuagatik.\nGizarte Segurantzarekiko betebeharrak egunean edukitzea\nAitorpenari dagokion aldi osoan beteko dituela aurreko betebeharrak.\n"II Eranskina. Proiektuaren identifikazioa", "III Eranskina. Eskatutako laguntzaren kalkulua" eta "IV Eranskina. Laguntzak kalkulatzeko taula"\nEbazpena Euskal Autonomia Erkidegoko Administrazio Publikoaren egoitza elektronikoko iragarki-taula elektronikoan argitaratuz jakinaraziko da (https://www.euskadi.eus/iragarki-taula-elektronikoa/). Eskabideak aurkezteko gehieneko epea hiru hilabetekoa izango da, agindua Euskal Herriko Agintaritzaren Aldizkarian argitaratu eta hurrengo egunetik hasita.\nV Eranskina. Egindako mugikortasunaren ziurtagiria (zip , 1.56 MB)


TFS 600 — ULMA Packaging\nYou are here: Home → Ontziraketa makinak → Termoformatua → TFS 600\nTFS 600a ULMA makina termoformatzaileen gama berriko modelorik bikainena da. Makinaren kontzeptu berri bat da, higieneari eta garbitasunari buruzko eskakizunik zorrotzenak gainditzeko helburuz osoki pentsatua, elikagaien ontziraketak halaxe eskatzen baitu. Ekipamenduen eta packagingaren diseinuan munduko ikerketa eta berrikuntza zentrorik gailenekin egindako lankidetza eta ULMAren 45 urtetik gorako esperientzia bateratu izanak berekin ekarri du, emaitza gisa, inoizko eraginkortasun, fidagarritasun eta higienizagarritasun mailarik handiena daukan makina termoformatzaileen gama berria.\nGama berriaren barruan, 600 serieak erabateko egokigarritasuna eskaintzen du bai ontzi formatuari bai produkzioari dagokionez. Egitura konfiguragarria daukanez gero, soluzio moldakorrak eta malguak eskaintzen ditu. Bastidorea profil itxi bidez diseinaturik dagoenez, makinak sekulako sendotasuna dauka.\nPrevious: TFS 500 Next: TFS 700


FUNDACI�N FERNANDO BUESA FUNDAZIOA\n[ BERE BIZITZA ]\nFernando Buesa Blanco Bilbon jaio zen 1946ko maiatzaren 29an eta Gernikan (Bizkaia) bizi izan zen 10 urte bete zituen arte. Zuzenbidea ikasi zuen Madrid eta Bartzelonako Fakultateetan, eta abokatu lanetan aritu zen 1970 etik 1986rarte. Gasteizen eraman zuen aurrera bere jardun profesional eta politikoa.\nEzkondua eta hiru seme-alaben aita, 1977 an hasi zen politika aktiboan eta bi urte geroago, 1979an, jardun publikoan.\nArabako foru ahalduna izan zen (1979-1983), eta erakunde honetako Ahaldun Nagusi izatera heldu zen lau urte geroago (1987-1991); Vitoria-Gasteizko Udaleko zinegotzia (1983-1987) eta PSOE-PSEko Antolamendu idazkaria izan zen. Arabako sozialisten buru ere izan zen hainbat urtetan zehar; PSOEren Komite Federaleko eta Euskadiko PSE-EEren Zuzendaritzako kide zen.\nEuskal sozialismoaren "gizon indartsu"enetakoa eta itzal handikoa izanik betiere, Eusko Jaurlaritzaren Gizarte Gaietarako Lehendakariordetzaren eta Hezkuntza Sailaren titularitatea bere gain hartu zuen, PNV, PSE-PSOE eta EEk 1991ko irailaren 27an sinatu zuten Koalizio akordioaren ondorioz.\nEuskadiko hezkuntza sistemaren behin betiko berrantolaketa eta normalizazioaren oinarriak ezarri zituen berehalako akordio politiko eta sozialaren buru izan zen Fernando Buesa, soilik bederatzi hilabeteko gestioaren bidez. Eskola Itun garrantzitsua izan zen hura benetan, euskal Autonomiak oraindik konpondu gabe zeukan arazo larrienetarikoa baitzen, eta aipatu itunari esker, irakaskuntza kalitatea hobetu ahal izan zuten eta euskal hezkuntza sistema konplexua etengabeko krisi eta gatazka egoeratik ateratzea lortu zen.\nEusko legebiltzarkide izaki -1984az geroztik aritu izan zen kargu horretan-, bere armarik eraginkorrenak zeintzuk ziren erakutsi zuen: lanerako kemen nekagaitza, hitza, jokamolde fina eta aurkari politikoa argudioekin konbentzitzeko grina. Era askotako hainbat gai defendatu zituen ganbera autonomikoan: besteak beste, sozialisten jarrera autodeterminazioarekiko. Indarkeriazko abertzaletasunaren gehiegikeriak salatu zituen eta baita bizitza eta askatasun eskubidea bezain oinarrizkoak diren eskubideen zapalketa Euskal Herrian.\nBere bizitza pribatua leialki emazteari eta seme-alabei eskaintzen zien, eta oporretan bigarren eskuko autokarabana hartu eta beraiekin joaten zen Europako txoko ezberdinetara. Baskonia saskibaloi taldearen eta Deportivo Alavesen jarraitzaile sutsu zenez, partidu guztiak jarraitzen zituen.\nMusika eta irakurketa ziren bere zaletasun maiteenak eta Gasteizko kaleetan paseatzea oso zuen atsegin.Olof Palme politikari eta giza eskubideen defendatzailea miresten zuen, Stockholm erdialdean emaztearekin paseatzen zebilela 1986an hil zuten gizarte-demokrazia suediarraren burua.\nFernando Buesa eta bere eskolta zen Jorge Diezen biziak errotik ebaki zituen irrazionaltasun terroristak, 2000ko otsailaren 22an. Biak hil ziren 20 kilo leherkari zeramatzan auto batek eztanda egin zuenean, bere etxetik oso gertu, Gasteizen.\nGizakien aurka baino harago joan zen hiltzaileen erasoa. Fernando Buesa erasotzean erakunde demokratikoak ere zanpatu zituzten, eta erakunde horiek hain zuzen ere, autogobernuaren adierazpenik agerikoena dira. Izan dituen karguen ondorioz, oso zaila litzateke biktima adierazkorragoa aukeratzea, autonomia hobekiago irudikatuko lukeen norbait aurkitzea.\nBuesarengan hitza hil zuten, eta hitza da hain zuzen ere elkarrekin bizitzeko oinarrizko tresna.\nFernando Buesa -


Teklatuari buruzko bitxikeriak - KZblog\nHasiera/Internet eta Teknologi berriak, Orokorra/Teklatuari buruzko bitxikeriak\nGaur teklatuaz hitz egin nahi dizuegu, gure ordenagailuan, tabletean eta telefono mugikorrean ezinbesteko elementua baita. Egunero ikuitzen dugu teklatu bat. Baina noiz hasi ziren erabiltzen? Zergatik dute teklek posizio hori? Hona hemen agian teklatuari buruz ezagutzen ez zenituen bitxikeria batzuk:\nNork asmatu zuen? Bere sorkuntza idazmakinari lotuta dago. 1868an Christopher Latham Sholesek, Carlos Glidden eta Samuel W. Soulerekin batera, lehen idazmakina asmatu zuten. Ondoren E.Remington and Sons-i saldu zioten ideia eta 1874an lehenengo idazmakina jarri zan salgai.\nZenbat tekla ditu teklatuak? Normalean, teklatuek 101 eta 105 tekla artean izaten dituzte, baina 107 teklaturen bat ere aurki dezakegu. Baita ere tekla kopuru txikia duten teklatuak ere badaude, 64 eta 68 artekoak.\nZergatik ez dago teklatua alfabetikoki ordenatuta? Lehen idazmakinekin eskuz baino azkarrago idazten zen, baina teklak abiadura handiagoan zanpatzereakoan batak bestearekin elkar jotzen zuten eta trabatu egiten ziren. Teklak alfabetikoki ordenatuak zeudelako gertatzen zen hori. Denbora luzez saiatzen egon ondoren, Sholesek letren kokapena berri bat ezarri zuen, hiru lerrotan banatu zituen teklak. Teklatu horri Qwerty deitzen zaio goiko lerroko lehenengo sei letrek hitz hori osatzen bait dute.\nHala ere Qwerty teklatu guztiak ez dira berdinak; teklatu espaniarrean ñ hartzen duen lekua, portugesezkoan Ç letrak hartzen du. Alemaniarrean, Z eta Y teklak trukatuta daude, ondorioz haien teklatua ez da Qwerty, Qwertz baizik. Frantsesean, Q eta W letrak dira A eta Z teklekin trukatzen direnak; horrela, Azerty teklatua da, eta M tekla L teklaren eskuinaldean dago kokatua.\nF eta J teklak eskuak teklatuan jartzeko gida bezela eralbiltzen dira. Tekla horiek marka horizontala dute koska bat bezela; horrela, teklak teklatuari begiratu gabe identifikatzen ditugu. Zure behatz erakusleak haietan kokatzen badituzu, ikusiko duzu bihotzeko hatzak, eraztunak eta meñikeak lasaitasunez kokatzen direla F eta J hizkien ondorengo letretan, modu hortan behatz guztiak erabil ditzazkegu idazteko.\nMekanografia ikasi nahi duzu? Ikastaro honetan, hasieratik eta oinarrizkoenetik ikasiko dugu mekanografia, teklatuari etengabe begira egon gabe tekleatzeko eta teklatua erraz erabiltzeko trebetasuna eskuratu arte: “Mekanografia. Ikasi hutsetik”\nKZgunea2021-11-12T10:16:19+02:002021/11/12|Internet eta Teknologi berriak, Orokorra|Iruzkinik gabe


Gutxieneko kotizazio epealdia\n2013-01-01etik aurrera erretiro pentsioa jasotzen hasteko adina interesdunaren adinaren eta bere lan bizitzan zehar metatutako kotizazioen araberakoa izango da, adin hau beteta izan beharko duelarik:\n67 urte edo\n65 urte, 38 urte eta 6 hilabete kotizatu direla egiaztatzen denean.\nNolanahi ere, baldintza hau pentsioa alta egoeran edo altaren egoera asimilatuan egon gabe jasotzen hasten denean betearazi ahal izango da.\nAurreko paragrafoetan aipatzen diren erretiro adinak eta kotizazio aldiak gradualki aplikatuko dira, jarraian dagoen koadroan zehazten diren baldintzei jarraiki:\n2013 35 urte eta 3 hilabete edo gehiago 65 urte\n35 urte eta 3 hilabete edo gutxiago 65 urte eta 1 hilabete bat\n2014 35 urte eta 6 hilabete edo gehiago 65 urte\n35 urte eta 6 hilabete baino gutxiago 65 urte eta 2 hilabete\n2015 35 urte eta 9 hilabete edo gehiago 65 urte\n35 urte eta 9 hilabete baino gutxiago 65 urte eta 3 hilabete\n2016 36 urte edo gehiago 65 urte\n36 urte baino gutxiago 65 urte eta 4 hilabete\n2017 36 urte eta 3 hilabete edo gehiago 65 urte\n36 urte eta 3 hilabete edo gutxiago 65 urte eta 5 hilabete\n2018 36 urte eta 6 hilabete edo gehiago 65 urte\n36 urte eta 6 hilabete baino gutxiago 65 urte eta 6 hilabete\n2019 36 urte eta 9 hilabete edo gehiago 65 urte\n36 urte eta 9 hilabete baino gutxiago 65 urte eta 8 hilabete\n2020 37 urte edo gehiago 65 urte\n37 urte baino gutxiago 65 urte eta 10 hilabete\n2021 37 urte eta 3 hilabete edo gehiago 65 urte\n37 urte eta 3 hilabete edo gutxiago 66 urte\n2022 37 urte eta 6 hilabete edo gehiago 65 urte\n37 urte eta 6 hilabete baino gutxiago 66 urte eta 2 hilabete\n2023 37 urte eta 9 hilabete edo gehiago 65 urte\n37 urte eta 9 hilabete baino gutxiago 66 urte eta 4 hilabete\n2024 38 urte edo gehiago 65 urte\n38 urte baino gutxiago 66 urte eta 6 hilabete\n2025 38 urte eta 3 hilabete edo gehiago 65 urte\n38 urte eta 3 hilabete edo gutxiago 66 urte eta 8 hilabete\n2026 38 urte eta 3 hilabete edo gehiago 65 urte\n38 urte eta 3 hilabete edo gutxiago 66 urte eta 10 hilabete\n2027tik aurrera 38 urte eta 6 hilabete edo gehiago 65 urte\n38 urte eta 6 hilabete baino gutxiago 67 urte\n65 urtekoei aplikatzen jarraituko zaie 2013-01-01 baino lehenagoko legeria, LGSSaren laugarren xedapen iragankorrean ezarritakoaren arabera.\nGutxieneko adina murriztu edo aurreratu ahal izango da, alta egoeran edo altaren egoera asimilatuan dauden langileentzat, zenbati kasu berezitan:\nAldez aurretiko erretiroa 60 urtetik aurrera mutualista izateagatik.\nAldez aurretiko erretiroa 61 urtetik aurrera mutualista izateagatik.\n64 urtetan erretiro berezia, 2013-01-01 baino lehenagoko legeria aplikagarri zaienentzat, LGSSaren laugarren xedapen iragankorrean ezarritakoaren arabera.\nMeatzeen Estatutuko langileen, aireko lanetako langileen, trenetakoen, artisten eta zezenketako profesionalen, suhiltzaileen eta Ertzaintzako kideen erretiroa.\n%45eko edo %65eko edo gehiagoko ezintasuna duten langileen erretiroa.\nInolaz ere ezingo du interesdunak erretiro pentsiorik jaso 52 urtetik behera baditu, adin arruntaren koefiziente murriztaileak aplikatu arren; murriztapen honek ez du inongo eraginik izango erregimen berezietako langileengan (Ikatz Meatzaritza eta Itsasoko Langileak), baldin eta 2008-01-01ean erretiro adinerako koefiziente murriztaileak badituzte; horiei lehen esandako arauak aplikatuko zaizkie.\nKotizatutako aldia zehaztea:\nHilabeteak dataka zenbatuko dira dagokion jaiotza datatik aurrera. Iraungitze hilabetean ez balego hasierako konputuarekin baliokidea den egunik, urtebetetzea hilabeteko azken egunean beteko dela iritziko da.\nKasu bakoitzean, erretiro pentsioa eskatzen duten pertsonek egiaztatutako kotizazio aldiak, kasuan kasu aplikagarria den adina lortzean erretiro pentsioa jasotzeko eskubidea izateko, eguneka adieraziko dira eta, egun konputagarri guztiak metatzean, aparteko ordainsarien alde proportzionala kontuan hartu gabe, urte eta egun bilakatuko dira, jarraian zehazten den baliokidetza arauei jarraiki:\nUrteak 365 eguneko balio finkoa hartuko du eta\nhilabeteak 30,41666 eguneko balio finkoa hartuko du.\nKotizatu diren urteak eta hilabeteak zenbatzeko urte eta hilabete osoak hartuko dira kontuan, hauek osatzen dituzten zatiak ezingo dira urte edo hilabete gisa hartu.\nErretiro pentsioa jasotzen hasteko adina finkatzeko kotizazio aldi konputagarriak zehazteko, interesdunak kotizatu dituen egunez gain, kontuan hartuko dira:\nBenetan kotizatutzat hartzen diren egunak, LGSSaren 237. art.an ezarritakoaren arabera, langileek hartzen dituzten eszedentzia-aldien ondorioz, urriaren 23ko 2/2015 Legegintzako Errege Dekretuaren bidez onartu zen Langileen Estatutuari buruzko Legearen testu bategineko 46.3 artikuluan xedatutakoari jarraiki.\nSeme-alabak edo zaintzapeko adingabeak zaintzeko onura gisa kotizatutako egunak, LGSSaren hamalaugarren xedapen iragankorrean eta abenduaren 28ko 1716/2012 R.D.-aren 6. artikuluan xedatutakoari jarraiki.\nPentsioa eskatu duen langilearen alde zenbatzen diren erditzeagatik baliokidetutako kotizazio-aldiak, LGSSaren 235 artikuluan ezarritakoaren arabera.\nAlta egoeran edo asimilatutako egoeran dauden langileak:\nKotizazio aldi generikoa: 15 urte (5.475 egun), 2010-05-25etik aurrera.\nKotizazio aldi espezifikoa: 2 urte, eskubidea sortzen den unetik aurreko 15 urteen barruan egon beharko dira, edo kotizatzeko obligazioa gelditu zen datatik, erretiro pentsio alta edo asimilatutako egoera batean lortzen bada, kotizatzeko obligaziorik gabe.\nAlta egoeran edo asimilatutako egoeran ez dauden langileak:\nKotizazio aldi espezifikoa: 2 urte, eskubidea sortzen den unetik aurreko 15 urteen barruan egon beharko dira.\nGutxieneko kotizazio aldia egiaztatzeko:\nLegez egindako edo hauei asimilatutako kotizazioak soilik hartuko dira kontuan.\nEz da kontuan hartuko aparteko ordainsarien zati proportzionala.\nLanaldi mugaturako kontratatutako langileen kasuan:\n2013-08-04tik aurrera, prestazioa jasotzeko eskubidea lortzeko beharrezko kotizazio aldiak ordaindu direla egiaztatzeko arau hauek aplikatuko dira:\nKontuan hartuko dira langilea lanaldi mugatuko kontratu batekin alta egoeran egon den aldi desberdinak, kontratu bakoitzean gauzatu duen lanaldiaren iraupena edozein izanda ere.\nXede horretarako, partzialtasun koefizientea, langile batek denbora osoko kontratu batean egiten duen lanaldiarekin konparatuz lanaldi partzialean egindako lanaldiaren portzentajeak zehazten duena, lanaldi mugatuko kontratu batean egondako alta egoerari aplikatuko zaio, honen emaitza aldi bakoitzean kotizatutzat hartzen diren egun kopurua izanik.\nAteratzen den egun kopuruari, lanaldi osoengatik kotizatutako egunak gehituko zaizkio eta hortik aterako da prestazioak jasotzeko konputagarriak izango diren kotizatutako egun guztiak.\nKotizatutako egun kopurua zehazten denean, partzialtasun globalaren koefizientea kalkulatuko da, hau lan egindako eta kotizatu gisa egiaztatzen diren egun kopurua izanik aurreko a) letran zehazten denaren harira, langilearen lan bizitza osoan zehar altan egondako egun guztiei dagokionez.\nLanaldi mugatuan lan egiten duten langileei prestazio ekonomiko bakoitza jasotzeko, eskatzen zaien gutxieneko kotizazio aldia, izaera orokorrean araututako aldiari, b) letrak aipatzen duen partzialtasun globalaren koefizientea gehitzean ateratzen dena izango da.\nDagokion prestazio ekonomikoa lortzeko, kotizatutako gutxieneko aldiaren zati bat edo osoa denbora jakin baten barruan egotea eskatzen den kasuetan, partzialtasun globalaren koefizientea eskatzen den kotizazio aldia zehazteko aplikatuko da. Dagokion prestazioa jasotzeko eskatu ahalko den kotizazio aldia oro har zehazten den denbora tartearen barruan egongo da.\nAurreko paragrafoetan xedatutakoa aplikatuko zaie ere 2013-08-04 baino lehen ukatu diren Gizarte Segurantzako prestazioei, kasuan-kasuan exijitzen den gutxieneko kotizazio-epea ez ziurtatzeagatik. Arautegi berriak zehazten duenari jarraiki eskatzen den gutxieneko kotizazio aldia betetzen bada, sorrarazi duen gertaera hasierako datan sortu dela ulertuko da; prestazioa emateak eskaera berritik gehienez 3 hilabeteko atzeraeragina izan dezake, azken eguna 2013-08-04 izanda.\nSalbuespen gisa, 2013-08-04an izapidetzen ari diren prestazio guztiak lotuta egongo dira lanaldi partzialeko langileak babesteko eta esparru ekonomiko eta sozialeko premiazko beste neurri batzuk hartzeko otsailaren 28ko 1/2014 Legean xedatutakoari, eta haiek aitortzeak eragin dituena gertatu denetik izango ditu ondorioak.\nOndorio horietarako, etxeko langileen sistema berezian barne hartzen diren langileak badira, 2012tik 2018ra, benetan lan egindako ordu-kopurua LGSSaren 16. xedapen iragankorrean aipatzen diren kotizazio-oinarrien arabera zehaztuko da, zati LPGEak ekitaldi bakoitzerako ezartzen duen erregimen orokorreko gutxieneko ordu-oinarriaren zenbatekoa.\nPentsioa jasotzen den egoeraren arabera, gertaera eragilea egindakotzat hartuko da:\nLan jardueraren uzteko egunean, Gizarte Segurantzan altan dagoenean langilea.\nEskaera aurkezteko egunean, altaren antzeko egoeran , ondorengo salbuespenekin:\nDerrigortutako eszedentziaren kasuan, antzeko egoera sortu zuen kargu uztearen eguna.\nLurralde nazionaletik kanporako lekualdatze kasuan, besteren konturako lanaren uzte eguna.\nEskaera aurkezteko eguna, alta ez den egoeratan.


Etika, legea, zinismoa eta beste. Noticias de Navarra\nEtika, legea, zinismoa eta beste\nPor Anjel. Lertxundi - Domingo, 12 de Febrero de 2017 - Actualizado a las 06:07h\nDemokraziaren muin-muinetan azidorik korrosiboena botatzea bezalakoa izan da François Fillonek, Frantziako presidente-tzarako hautagaiak, esan berri duena bere emaztearen eta bi semeen kontratazio guztiz irregularrak zuritu nahian: “Nire jokabidea ez da etikoa izan, baina bai legezkoa”. Kontzientzia eta legaltasuna kontrajarri ditu. Idatzi gabeko kode amankomuna -Sofoklesek “jainkoen idatzi gabeko legea” deitzen zuena- eta gizakiok gizakiokin bizi ahal izateko adostutako araudia kontrajarri ditu, lege idatzia urratu ez izanarekin estali nahian kon-tzien-tziaren exijentzia. Sofoklesek Antigonan planteatutako bidetik, galdera da: bien arteko talka sortzen denean zer da lehenetsi behar dudana? Gizalegearen espiritua ala legea? (Bide batez: komenigarria da argitzea euskaldunok zer ulertzen dugun gizalege kontzeptuarekin. Kon-tzientziaren sinonimoa da, besterik gabe? Gaztelaniazko “ley humana” kontzeptuaren berdina da gure gizalegea? Gizalegea beti gauza bera da? Modu askotara balia-tzen baitugu gizalege hitza, eta ez beti bide zuzenetik, on egingo liguke, zuzenbidean eta debate politikoan behintzat, kontzeptua zehazteak).\nPolitika eta etika bi eremu desberdinetako jarduerak dira. Izatez ez dira kontrajarriak, ez dira elkarren etsai. Esan liteke biak direla elkarrekin, baina beren praktikak autonomoak baitira, bizitzako hainbat momentu dilema moralen plaza bilaka daitezke, eta errealitateak, ertz asko baititu, maiz jartzen gaitu lege hutsa baino haragoko eremu batean: etikarenean. Horregatik, Fillonek legea bete zuela benetakotzat emanda ere: haren kon-tzientziak zer dio bere praktikaz, haren emazteak eta semeek egin ez dituzten lanengatik kobratzeak? Haren kontzien-tziak zer nolako trenpu etikoa du kontingentzia larrietarako, bidegurutzeko erabakietarako, etikaren premia ezinbestekoa den trantze historikoetarako? Espero dezagun frantsesek ikusiko zutela noraino irits daitezkeen Fillonekin.\nDestinoak ekarri zuen Fillonek esandakoak esan eta handik bi egunetara, haren hitzek eragindako eskandaluaren gordinenean, Tzvetan Todorov hiltzea. Besteak beste, demokraziaren-tzat hain oinarrizkoa den gizalegearen eta legearen arteko dialektikari eskaini zion filosofoak bere jardun intelektuala. Filosofiaren praktika ez zuen laboratorio batean ikusten, plaza publikoan baizik, debate errealen beroan, eta imajinatzen dut Filloni buruz idatzi behar izan balu Sofoklesen Antigona hartuko zuela, beste hainbestetan bezala, hizpide. Imajinatzen dut, halaber, bere buruaz ere mintzatuko zela esanez zergatik hautatu zuen Fran-tzia etxe-tzat eta demokrazia herritar izateko maneratzat Bulgaria komunista abandonatu zuenean. Imajinatzen dut, Fillonen desmasia zinikoa baliatuko zuela, beste askotan hainbat politikariren baldarkeria bezala, demokraziaren ospe onaren zikintzeak dakarren arriskuaz mintza-tzeko;imajinatzen dut Fillonen hitz fortuna gabeen egokiera baliatuko zuela politikagintzaren prestigio faltaz eta lider egokien premiaz jarduteko;pentsatzen dut politikarien erantzukizuna azpimarratuko zuela demokraziari zaion gero eta fede urriagoan eta dezepzio handiagoan;eta seguru nago, halaber, berriro abisatuko zigula guztioi, hain berea zuen trenpu didaktikoarekin abisatu ere, herritarron parte hartze politikoaren abandonuak irtenbiderik gabeko etorkizunerantz daramatzala bai demokrazia eta bai Europa bera ere. Eta seguru bere jardunean aipatuko zuela Trump ere, edo, zehazkiago, Europak ez markatu izana zein den inondik ere onartuko ez duen jardun politikoaren eta giza eskubideen muga-urraketa.\nBaina itzul nadin gizalegera, gizarteak bere buruari mendez mende eta bizipenez bizipen ezarritako araudi idatzi gabera. Sofoklesen Antigonako Kreonte tiranoak Polinize, Antigonaren neba, hilobiratzea debekatzen du bere kontrako gerran hil delako. Antigonak, ordea, nahiago du “Jainkoen lege idatzi gabeak” errespeta-tzea eta neba lurperatzea Kreonteren legea urratzea, baita tiranoak hilko badu ere. Tzvetan Todorovek dilema horixe aztertu zuen Insumisos liburuan (Galaxia Guttenberg), baina gure garaiko hainbat pertsona ezagunen ikuspegitik. Nola uztartu zituzten exijentzia morala eta egintza publikoa Boris Pasternakek edo Aleksandr Solzhenitsinynek Errusia komunistan, nola Nelson Mandelak Hegoafrikako apartheid garaietan, nola Etty Hillesumek nazien garaian, berriki nola kudeatu du Edward Snowdenek etikaren eta legearen arteko talka Pentagonoko agiri sekretuen aferan?\nTodoroven Insumisos eta Los abusos de la memoria liburuak ez dira gomendio txarrak bizitzen ari garen garaiotarako.


Iraetako plazan jokatuko da Binakako Txapelketako lehen finalerdia - GARA\nIraetako plazan jokatuko da Binakako Txapelketako lehen finalerdia\nBinakako Urrezko Aizkorako lehen finalerdiak jadanik badauka data, datorren igandean jokatuko baita Iraetako plazan 17.00etan. Bertan Otaegi eta Otaño, egungo txapeldunak, Atutxa II.aren eta Mugertza II.aren aurka neurtuko dira.\nIkusmin handia piztu duen saioa da hau, laurak ere gazteak izanik, zaleak orain horiek ikusteko amorratzen baitaude. Orain arte, gainera, itxura ona emanda heldu dira finalerdietara. Dena dela, aurtengo finalerdiak bereziak dira, ez baitira saio batean erabakiko, bi neurketa jokatu beharko dituzte, eta finalera iristeko bi saio irabazi beharko dira. Bikote bakoitzak bana irabaziko balu, denborei begiratu beharko zaie. Itzulerako neurketak, oraindik ez dauka datarik, beste finalerdiak ez daukan bezalaxe.\nBeste finalerdia Zubiagak eta Nazabalek Rekondoren eta Erasunen aurka jokatuko dute, azken hau osatzen bada. Azkeneko saioa Iñaki Azurmendik jokatu behar izan zuen, eta ikusiko da zer gertatuko den.\nFinalerdi honetaz gain, igandean aizkora zaleek beste zita bat izango dute Tolosako zezen-plazan, eguerdian hantxe neurtuko baitira Jon Irazu eta Xabier Zaldua. Apustu polita iragartzen da, ikusmin handia ari da pizten, gainera, eta jendearen jarduna ere ugaritzen ari da.\nIrazuk aurten lortu du Euskal Herriko Txapelketan Lehen Mailara igotzea, eta Zalduak, berriz, Bigarren Mailako finala jokatzearekin konformatu behar izan zuen. Apustu kontuetan, ordea, askoz ere eskarmentu handiagoa dauka Zumarragakoak.


Genero-ikuspuntua osasunean — UPV/EHU Ikasmaterialak\nGenero-ikuspuntua osasunean https://ikasmaterialak.ehu.eus/medikuntza/genero-ikuspuntua-osasunean https://ikasmaterialak.ehu.eus/@@site-logo/logoa.png\nElena Diaz Ereño Medikuntza eta Erizaintza Fakultateko irakasle agregatua da.\nIkasmaterial honen helburu nagusia unibertsitate mailan, osasun zientzietako garapen eta hedapenean genero-ikuspuntuaren txertaketa sustatzea da. Horretarako, argitaratu diren hainbat gida, ikerlan, analisi-tresna, eta dokumentu ofizialak lantzea proposatzen da, hausnarketa eta eztabaida bultzatzeko nahian.\nMaterial didaktiko hau erabili ohi da UPV/EHUko Emakume eta Gizonen berdintasunaren gaineko Masterra: Berdintasun Eragileak, Berezko Tituluan. Zehazki, Berdintasun Politikak deituriko moduluan garatzen da, Osasuna, gorputza eta sexualitatea izendatutako gaiaren barruan. Eskuragarri duzun bertsioa euskarara itzuli da, eta bide batez berrikusi, gaurkotu eta bere eragin mugak zabaldu ere.\nOsasun zientzietako graduetan erabiltzeko: Medikuntzan, Erizaintzan, Giza Nutrizioko eta Dietetikan, Psikologian, Odontologian eta Fisioterapian. Batik bat, gaixotasunak irakasterakoan (etiologia, sintomatologia, tratamendua, prebentzio, epidemiologia) alderdi desberdinetatik landuz, ikuspuntu inklusiboarekin eta zeihartasun gutxiagorekin.\nOndorengo gaiak jorratzen dira:\nTerminologiaren erabilera: Sexu eta genero\nGenero-azterketa osasunean nola aplikatu (eredu bat)\nOsasun-ikerketa genero-ikuspegiarekin mahai-ingurua (2013ko azaroan)\nGenero-ikuspuntua osasunaren irakaskuntzan nola txertatu (ideiak batzuk)\nDokumentuan eztabaida eta hausnarketa sustatzeko 10-12 galdera txertatuta dira.\nIndibidualki zein taldeka egin daitezke, foroan partekatzeko edota ariketa moduan ebazteko.\nAbiapuntu bat besterik ez dira, zuk gehiago asmatu ditzazun.


Alfred von Tirpitz - Wikipedia, entziklopedia askea.\nKostrzyn nad Odrą, 1849ko martxoaren 19a\nSchäftlarn, 1930eko martxoaren 6a (80 urte)\nAlfred von Tirpitz (Küstrin, Brandenburgo, gaur egungo Alemania, 1849ko martxoaren 19a - Ebenhausen, Munichetik hurbil, Alemania, 1930eko martxoaren 6a) alemaniar almirantea izan zen.\n1892-1896 bitartean Alemaniako Itsas Armadako buru eta 1897-1916 Itsas ministro izan zen. Alemaniako gerrako ontzidi modernoa sortu zuen, Britainia Handiko itsas armada guztiz indartsuari aurre egiteko gai zena. Lehen Mundu Gerran, Gilen II.a enperadoreak aliatuei aurrez aurre erasotzea debekatu zion, eta urpeko ontzietara mugatu behar izan zuen alemaniarren ekina. 1916an kargua utzi zuen, Gobernuko zibilek haren asmoak onartzen ez zituztelako, eta 1917an Alemaniar Herriaren Alderdi Ultranazionalista eta Pangermanista sortu zuen. Diputatu izan zen 1924-1928 bitartean.\nWikimedia Commonsen badira fitxategi gehiago, gai hau dutenak: Alfred von Tirpitz\nOrriaren azken aldaketa: 28 urtarrila 2019, 15:13.